cyanic-selkie/wikianc huggingface dataset:
ଗ୍ରୀନ କାର୍ଡ଼ ଯୋଜନା
ଗ୍ରୀନ କାର୍ଡ଼ ଯୋଜନା
ଏହି ଯୋଜନାଟି ନଭେମ୍ବର ୨୦୦୫ରେ ଓଡ଼ିଶାର ସବୁ ଜିଲ୍ଲାରେ କାର୍ଯ୍ୟକାରୀ ହୋଇଥିଲା ।ଏହି ଯୋଜନାରେ ଅର୍ନ୍ତଭୁକ୍ତ ପରିବାର ଏବଂ ସେମାନଙ୍କ ପିଲାମାନଙ୍କୁ କିଛି ଖାସ୍‌ ସୁବିଧା ମିଳୁଥିଲା । ନଭେମ୍ବର୯,୨୦୧୧ରେ ଏହି ଯୋଜନାଟି ବନ୍ଦ ହୋଇଯାଇଥିବା ବେଳେ ଏହି ସମୟ ମଧ୍ୟରେ ପ୍ରାୟ ୬,୦୨,୩୩୬ଲୋକ ଏହାର ଲାଭ ଉଠାଇ ପାରିଥିଲେ ।
ୱିଣ୍ଡୋଜ ୧୦
ୱିଣ୍ଡୋଜ ୧୦ ର କେତଟି ବିଶେଷତାଦୁଡ଼ିକ ବ୍ୟବହାରକର୍ତ୍ତାମାନଙ୍କ ପ୍ରତିକ୍ରିୟା ସ୍ୱରୂପେ ଯୋଡ଼ାଯାଇଛି ।
ଗୌରହରି ଦଳାଇ
ଗୌରହରି ଦଳାଇ ଜଣେ ଓଡ଼ିଆ ଗୀତିକବି । ୨୦୧୦ ମସିହାରେ ତାଙ୍କୁ ତାଙ୍କର ଗୀତିକବିତା ପାଦପଦ୍ମ ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:ଓଡ଼ିଶାରେ ଜନ୍ମିତ ବ୍ୟକ୍ତି
ମାର୍ଟିନ ଲୁଥର କିଙ୍ଗ ଜୁନିଅର
ମାର୍ଟିନ ଲୁଥର କିଙ୍ଗ ଜୁନିଅର (ଇଂରାଜୀ ଭାଷାରେ Martin Luther King Jr. (ଜାନୁଆରୀ ୧୫, ୧୯୨୯ – ଏପ୍ରିଲ ୪, ୧୯୬୮) ଜଣେ ଆମେରିକୀୟ ଖ୍ରୀଷ୍ଟିଆନ ମନ୍ତ୍ରୀ ଓ କର୍ଯ୍ୟକର୍ତ୍ତା ଥିଲେ ଯିଏ ସନ ୧୯୫୫ରୁ ୧୯୬୮ ପର୍ଯ୍ୟନ୍ତ ନାଗରିକ ଅଧିକାର ଅନ୍ଦୋଳନର ନେତା ଭାବରେ ତାଙ୍କ ମୃତ୍ୟୁ ପର୍ଯ୍ୟନ୍ତ ସକ୍ରିୟ ଥିଲେ । ଆଟଲାଣ୍ଟା, ଜର୍ଜିଆରେ (Atlanta, Georgia) ଜନ୍ମ ଗ୍ରହଣ କରି ନାଗରିକ ଓ ରାଜନୈତିକ ଅଧିକାର (civil rights) ଆନ୍ଦୋଳନ‌କୁ ଅହିଂସା ମାଧ୍ୟମରେ ଆଗେଇ ନେବା ନିମନ୍ତେ ବିଖ୍ୟାତ ଥିଲେ; ଏଥି ନିମନ୍ତେ ସେ ଖ୍ରୀଷ୍ଟିଆନ ବିଶ୍ୱାସ ଓ ମହାତ୍ମା ଗାନ୍ଧୀଙ୍କର ଅହିଂସା ପଥରୁ ପ୍ରେରଣା ପାଇଥିଲେ ।
ସନ ୧୯୨୯, ଜାନୁଆର ୧୫ତାରିଖରେ ଆଟଲାଣ୍ଟା, ଜର୍ଜିଆରେ (Atlanta) ସେ ରେଭରେଣ୍ଡ ମାର୍ଟିନ ଲୁଥର କିଙ୍ଗ ସିନିଅର (Martin Luther King Sr.) ଓ ଆଲବେର୍ଟା ଉଇଲିଅମସ କିଙ୍ଗ (Alberta Williams King) ଔରଷରୁ ଜନ୍ମ ଗ୍ରହଣ କରିଥିଲେ । ତାଙ୍କ ଜନ୍ମ ସମୟର ନାମ ମାଇକେଲ କିଙ୍ଗ ଥିଲା ଓ ତାଙ୍କ ପିତାଙ୍କ ନାମ ମଧ୍ୟ ମାଇକେଲ କିଙ୍ଗ ଥିଲା କିନ୍ତୁ କିଛି କାଳ ଅନ୍ତରରେ ପିତା ଉଭ‌ୟ ତାଙ୍କର ଓ ତାଙ୍କ ପୁତ୍ରର ନାମ ସନ ୧୯୩୪ରେ ପରିବର୍ତ୍ତନ କରିଦେଲେ । ସନ ୧୯୫୫ରେ ମଣ୍ଟଗୋମରୀ ବସ ଏକଘରିକିଆ ଆନ୍ଦୋଳନ‌କୁ କିଙ୍ଗ ନେତୃତ୍ୱ ଦେଇଥିଲେ ଓ ସନ ୧୯୫୭ରେ ସେ ଦକ୍ଷିଣ ଖ୍ରୀଷ୍ଟିଆନ ନେତୃତ୍ୱ ସମ୍ମିଳନୀରେ (Southern Christian Leadership Conference (SCLC) ପ୍ରଥମ ସଭାପତି ହୋଇଥିଲେ । ଏହି ଏସସିଏଲସି ମାଧମରେ ସେ ଆଲବାନି, ଜର୍ଜିଆକୁ (Albany) ପୃଥକ କରିବା ପ୍ରଚେଷ୍ଟାରେ ସେ ଅକୃତକାର୍ଯ୍ୟ ହେଲେ ମଧ୍ୟ ବିରମିଙ୍ଗ‌ହାମ, ଆଲବାମାର (Birmingham) ଅହିଂସା ଆନ୍ଦୋଳନ‌‌କୁ ସଂଗଠିତ କରିଥିଲେ । ସନ ୧୯୬୩ରେ ସେ ୱାସିଙ୍ଗଟନ ଅଭିଯାନ (March on Washington) ସଂଗଠିତ କରି ତାଙ୍କର ବିଖ୍ୟାତ "ମୋର ଗୋଟିଏ ସ୍ୱପ୍ନ ଅଛି" ("I Have a Dream") ବକ୍ତୃତା ଦେଇଥିଲେ ।
ଅହିଂସା ମାର୍ଗରେ ଯାଇ ଜାତି ବିଷମତା (racial inequality) ବିରୁଦ୍ଧରେ ସଂଗ୍ରାମ କରିବା‌ଯୋଗୁ ଅକ୍ଟୋବର ୧୪, ୧୯୬୪ରେ ତାଙ୍କୁ ନୋବେଲ ଶାନ୍ତି ପୁରସ୍କାର (Nobel Peace Prize) ଦିଆଯାଇଥିଲା । ସନ ୧୯୬୫ରେ ସେଲମାରୁ ମଣ୍ଟଗୋମରୀ ଯାତ୍ରାକୁ (Selma to Montgomery marches) ସଂଗଠିତ କରିବାରେ ସେ ସାହାଯ୍ୟ କରିଥିଲେ । ତା ପରବର୍ତ୍ତୀ ବର୍ଷ ସେ ଓ ଏସସିଏଲସି ଏହି ଆନ୍ଦୋଳନ‌କୁ ସିକାଗୋର ଉତ୍ତର ପର୍ଯ୍ୟନ୍ତ ନେଇଥିଲେ । ତାଙ୍କର ଅନ୍ତିମ ବର୍ଷରେ ଯୁକ୍ତରାଷ୍ଟ୍ରର ଦାରିଦ୍ର୍ୟ (poverty) ଓ ଭିଏଟନାମ ଯୁଦ୍ଧକୁ (Vietnam War) ବିରୋଧ କରିବାକୁ ତାଙ୍କର ଦୃଷ୍ଟି କେନ୍ଦ୍ରିଭୂତ ହୋଇଥିଲା । ତାଙ୍କର 'ଭିଏଟନାମ ପରବର୍ତ୍ତୀ ନିରବ' ("Beyond Vietnam") ବକ୍ତୃତାରେ ସେ ଆଧିନିକ ଉଦାରପନ୍ଥୀ ସ‌ହ‌ଯୋଗୀତାକୁ (liberal) ବିରୋଧ କରିଥିଲେ । ଜେ ହୁଭର (J. Edgar Hoover) ତାଙ୍କୁ ଉଗ୍ରପନ୍ଥୀ ବିବେଚନା କରୁଥିଲେ ଓ ଅନ ୧୯୬୩ ପରଠାରୁ ତାଙ୍କ ପଛରେ ଏଫବିଆଇ ଲଗେଇଥିଲେ । ତାଙ୍କର ସମ୍ଭାବ୍ୟ କମ୍ୟୁନିଷ୍ଟ ସମ୍ପର୍କ ଜାଣିବା ଲାଗି ତାଙ୍କର ବିବାହ ଅତିରିକ୍ତ ସମ୍ପର୍କ ବିଷୟରେ ଖୋଳତାଡ଼ କଲେ ଓ ସରକାରକୁ ରିପୋର୍ଟ କରିଦେଲେ । ଗୋଟିଏ ଘଟଣାରେ ତାଙ୍କୁ ଗୋଟିଏ ବେନାମୀ ଧମକ ଚିଠି ଦେବାରୁ ତାଙ୍କୁ ଆତ୍ମହତ୍ୟା କରିବାକୁ ବାଧ୍ୟ କରିବାକୁ ଚାହୁଁଥିବା କଥା କିଙ୍ଗ ଭାବିଲେ ।
ଡେଙ୍ଗୁ ଟିକା
ଡେଙ୍ଗୁ ଟିକା ହେଉଛି ଏକ ଟିକା ଯାହା ମଣିଷ ଦେହରେ ହେଉଥିବା ଡେଙ୍ଗୁ ଜ୍ୱରକୁ ରୋକିବା ପାଇଁ ବ୍ୟବହୃତ ହୁଏ | ୨୯୧୯ ମସିହା ସୁଦ୍ଧା ସିୱିଡି-ଟିଡିଭି (CYD-TDV) ନାମକ ଏହାର ଏକ ସଂସ୍କରଣ ଉପଲବ୍ଧ ଅଛି  ଯାହା ଡେଙ୍ଗଭାକ୍ସିଆ (Dengvaxia) ନାମରେ ବିକ୍ରୟ ହେଉଛି । ଏହି ଟିକା କେବଳ ସେହିମାନଙ୍କ ପାଇଁ ସୁପାରିଶ କରାଯାଏ ଯେଉଁମାନଙ୍କର ଡେଙ୍ଗୁ ଜ୍ୱର ହୋଇଥିଲା କିମ୍ବା ଯେଉଁଠାରେ ଅଧିକାଂଶ ଲୋକ ପୂର୍ବରୁ ସଂକ୍ରମିତ ହୋଇଥିଲେ। ଏହି ଟୀକାକରଣର ମହତ୍ୱ ସୀମିତ କାରଣ ଏହାଦ୍ୱାରା ପୂର୍ବରୁ ସଂକ୍ରମିତ ହୋଇନଥିବା ଲୋକଙ୍କଠାରେ ଭୟଙ୍କର ଡେଙ୍ଗୁ ହେବାର ଆଶଙ୍କା ଥାଏ । ଏହାର ତିନୋଟି ଇଞ୍ଜେକ୍ସନ ଏକ ବର୍ଷ ମଧ୍ୟରେ ଦିଆଯାଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଇଞ୍ଜେକସନ ନେବା ସ୍ଥାନରେ କଷ୍ଟ ଓ ମାଂସପେଶୀ ଯନ୍ତ୍ରଣା ହୁଏ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେଆନାଫାଇଲାକ୍‌ସିସ ହୁଏ । ସ୍ୱଳ୍ପ ଇମ୍ମ୍ୟୁନିଟି ଥିବା ଲୋକଙ୍କୁ ଏହା ଦିଆଯାଏ ନାହିଁ ।  ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଡେଙ୍ଗଭାକ୍ସିଆ ଏକ ଦୁର୍ବଳୀକୃତ ଜିବନ୍ତ ଟିକା ଯାହା ୪ ପ୍ରକାର ଡେଙ୍ଗୁ ଭୂତାଣୁ ବିରୁଦ୍ଧାର ଇମ୍ମ୍ୟୁନିଟି ସୃଷ୍ଟି କରିଥାଏ ।
୨୦୧୬ ମସିହା ସୁଦ୍ଧା ଏଗାରଟି ଦେଶରେ ଡାକ୍ତରୀ ବ୍ୟବ‌ହାର ନିମନ୍ତେ ଡେଙ୍ଗୁ ଟିକା ସ୍ୱୀକୃତ ହୋଇଛି ଓ ଯୁକ୍ତରାଷ୍ଟରେ ୨୦୧୯ରେ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଛି । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାର ଏହାର ନାମ ଅଛି । ଇଣ୍ଡୋନେସିଆରେ ୨୦୧୬ରେ ଏହାର ତିନି ମାତ୍ରା ଇଞ୍ଜେକସନ ମୂଲ୍ୟ ୨୦୭ ଆମେରିକୀୟ ଡଲାର ଥିଲା । ଡେଙ୍ଗୁ ଟିକା ୧୯୨୦ ମସିହାରେ ବିକଶିତ ହୋଇଥିଲା କିନ୍ତୁ ସମସ୍ତ ଚାରି ପ୍ରକାର ଡେଙ୍ଗୁ ନିମନ୍ତେ ଇମ୍ମ୍ୟୁନିଟି ସୃଷ୍ଟି କରିବାକୁ ଅପେକ୍ଷା କରାଯାଇଥିଲା । ବିକାଶ ପଥରେ ଥିବା ଅନ୍ୟାନ୍ୟ ଟିକାମାନଙ୍କର ନାମ ଲାଇଭ ଆଟେନୁଏଟେଡ ଇନଆକ୍ଟିଭେଟେଡ, ଡିଏନଏ ଓ ସବୟୁନିଟ ଟିକା ।
ଅଧାର
ଶ୍ରେଣୀ:ଚିକିତ୍ସା ବିଜ୍ଞାନ
ୟୁରାନିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ U ଓ ପରମାଣୁ କ୍ରମାଙ୍କ ୯୨ ।
ଆଧାର
Full reference information for multi-page works cited
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ନାଗ ପଞ୍ଚମୀ (ଓଡ଼ିଆ କଥାଚିତ୍ର)
ନାଗ ପଞ୍ଚମୀ, ୧୯୯୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ରବିନ୍ଦ୍ର ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବିଜୟ ଭାସ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ବିଜୟ ମହାନ୍ତି, ମହାଶ୍ୱେତା ରାୟ, ମିହିର ଦାସ, ରାଇମୋହନ ପରିଡ଼ା, ଅଶ୍ରୁମୋଚନ ମହାନ୍ତି, ଜୟୀରାମ ସାମଲ, ମାମିନା, ବୀଣା ମହାରଣା, ସସ୍ମିତା ପ୍ରଧାନ, କେଶବ, ଗଣେଶ, ରମାକାନ୍ତ, ରଙ୍ଗାଧର, ରୋଜି, କବିତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର । ରବିନ୍ଦ୍ର ସାହୁ, ପ୍ରଫୁଲ୍ଲ କର ଆଦି ଗୀତିକାରମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ । କେ.ଏସ୍. ଚିତ୍ରା, ତୃପ୍ତି ଦାସ, ଗୀତା ଦାଶ, ମହାପ୍ରସାଦ କର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୧୯୯୨ର ଓଡ଼ିଆ କଥାଚିତ୍ର
ଟନସିଲ ପଥର
ଟନସିଲ ପଥର (Tonsil stones), ଅନ୍ୟ ନାମ ଟନସିଲୋଲିଥ ରୋଗରେ ଟନସିଲ ମଧ୍ୟରେ ଥିବା ଫାଙ୍କମାନଙ୍କରେ ଖାଦ୍ୟ ଅବଶେଷ ରହି ଖଣିଜ ପଦାର୍ଥରେ ପରିବର୍ତ୍ତିତ ହୋଇଯାଏ । ଖଣିଜ ପଦାର୍ଥରେ ପରିବର୍ତ୍ତିତ ନହୋଇଥିଲେ ତାହାକୁ କ୍ରନିକ କେଜିଅସ ଟନସିଲାଇଟିସ୍ ( CCT ) କୁହାଯାଏ | ଖରାପ ନିଶ୍ୱାସ ନିର୍ଗତ ହୁଏ | ସାଧାରଣତଃ କୌଣସି ଯନ୍ତ୍ରଣା ହୁଏ ନାହିଁ, କିନ୍ତୁ ସେଠାରେ କିଛି ଜିନିଷ ଥିବାର ଅନୁଭବ ହୁଏ |
ବାରମ୍ଭାର ଗଳା ପ୍ରଦାହ ହେଉଥିଲେ ଏହି ରୋଗ ସଙ୍କଟ ରହେ । ଟନସିଲ ପଥରରେ ବିଭିନ୍ନ ଜୀବାଣୁ ଥାଇ ଏକ ବାୟୋଫୁଲ୍ମ ବା ଜୈବିକ ପରଦା ଥାଏ । ସାଧାରଣତଃ ପାଲାଟାଇନ ଟନସିଲରେ ଏହି ରୋଗ ଦେଖାଗଲେ ମଧ୍ୟ ଲିଙ୍ଗୁଆଲ ଟନସିଲରେ ମଧ୍ୟ ଦେଖାଯାଏ । ଟନସିଲ ପଥରଗୁଡିକର ଓଜନ  0.3ରୁ ୪୨ ଏନବିଏସପି ଥିବା ରେକର୍ଡ କରାଯାଇଛି  । ମେଡିକାଲ ଇମେଜିଙ୍ଗ ସାହାଯ୍ୟରେ ମଧ୍ୟ ଏହି ଚିହ୍ନଟ କରାଯାଇପାରେ ।
ଯଦି ଟନସିଲ ପଥର ଜଣେ ବ୍ୟକ୍ତିଙ୍କୁ ବ୍ୟଥିତ କରୁନାହିଁ, ତେବେ କୌଣସି ଚିକିତ୍ସାର ଆବଶ୍ୟକତା ନାହିଁ | ନଚେତ୍ ଲୁଣିଆ ପାଣି କୁଳି କରିବା ଏବଂ ହାତରେ ଅପସାରଣ ପାଇଁ ଚେଷ୍ଟା କରାଯାଇପାରେ | କ୍ଲୋରହେକ୍ସିଡାଇନ ଦେଇ ମଧ୍ୟ ଚେଷ୍ଟା କରାଯାଇପାରେ | ସର୍ଜିକାଲ୍ ଚିକିତ୍ସାରେ ଆଂଶିକ କିମ୍ବା ସମ୍ପୂର୍ଣ୍ଣ ଟନସିଲେକ୍ଟୋମି କରାଯାଇପାରେ | ପ୍ରାଯ ୧୦% ଲୋକଙ୍କର ଟନସିଲ ପଥର ଥାଏ | ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି | ବୟସ୍କ ଲୋକମାନେ ଅଧିକ ପ୍ରଭାବିତ ହୁଅନ୍ତି |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ୱିଣ୍ଡୋଜ ୮.୧
ୱିଣ୍ଡୋଜ ୮.୧ (କୋଡ଼ନାମ ବ୍ଲୁ) ଏକ ଉନ୍ନୟନ ଅଟେ ମାଇକ୍ରୋସଫ୍ଟର ୱିଣ୍ଡୋଜ ୮ ସଂଚାଳନ ପ୍ରଣାଳୀ ପାଇଁ। ଏହା ବ୍ୟବହାରକର୍ତ୍ତା ମାନଙ୍କ ପାଇଁ ୧୭ ଅକ୍ଟୋବର ୨୦୧୩ ରେ ରିଲିଜ ହୋଇଥିଲା, ଯାହାକି ତା'ର ପୂର୍ବଜ ଠାରୁ ଏକ ବର୍ଷ ପର ।
ଶ୍ରେଣୀ:ୱିଣ୍ଡୋଜ
ବୁଧି କୁନ୍ଦେରନ
ବୁଧିସାଗର କୃଷ୍ଣପ୍ପା କୁନ୍ଦେରନ ( ଟୁଲୁ ଭାଷା ରେ ಬುಧಿಸಾಗರ ಕೃಷ್ಣಪ್ಪ ಕುಂದೆರನ್ ) ୨ ଅକ୍ଟୋବର, 1939ରେ ମୁଲକି ନାମକ ସ୍ଥାନ , ଯାହା କର୍ଣାତକର ମାଙ୍ଗାଲୋର ନିକଟରେ ଅବସ୍ଥିତ , ସେଇଠି ଜନ୍ମ ଗ୍ରହଣ କରିଥିଲେ । ସେ ଭାରତର ଜଣେ ପ୍ରାକ୍ତନ ୱିକେଟ କିପର ତଥା ବେଟସ ମେନ । ଦ୍ରୁତ ଗତିରେ ରଣ ସଂଗ୍ରହ କରି ପଡ଼ୁଥିବା ବୁଧି ଭାରତୀୟ ଦଳରେ ଫରୁଖ ଇଞ୍ଜିନିଅରଙ୍କ ଉପସ୍ଥିତି ପାଇଁ ବେଶୀ ସଂଖ୍ୟାରେ ମେଚ ଖେଳି ପାରି ନ ଥିଲେ ।
ସେ ୧୯୫୮/୫୯ରେ ପ୍ରଥମ ଶ୍ରେଣୀ କ୍ରିକେଟ ଭ୍ରମଣକାରୀ ୱେଷ୍ଟ ଇଣ୍ଡିଜ ଦଳ ସହ କ୍ରିକେଟ କ୍ଲବ ଓଫ ଇଣ୍ଡିଆ ତରଫରୁ ଖେଳିଥିଲେ । ପରବର୍ଷ ସେ ମାତ୍ର ଦୁଇଟି ପ୍ରଥମ ଶ୍ରେଣୀ ମେଚ ଖେଳିବା ପରେ ଭାରତୀୟ ଟେଷ୍ଟ ଦଳରେ ସ୍ଥାନ ପାଇ ଅଷ୍ଟ୍ରେଲିଆ ଗସ୍ତରେ ଯାଇଥିଲେ । ସେ ସେଠାରେ ତୃତୀୟ ଟେଷ୍ଟ ଖେଳିବାର ସୁଯୋଗ ପାଇ ହିତ ୱିକେଟ ହେଇ ଔତ ହେଇଯାଇଥିଲେ ହେଁ 4 ର୍ଥ ଟେଷ୍ଟରେ ୭୧  ଓ ୩୩ ରଣ କରିଥିଲେ ।
କୁନ୍ଦେରନ ସେହି ବିରଳ ଖେଳାଳିଙ୍କ ଭିତରେ ଜଣେ  ଯିଏ କି ଘରେଇ ରଣଜୀ ଟ୍ରଫିରେ ଖେଳିବା  ଆଗରୁ ହିଁ ଟେଷ୍ଟ ଦଳରେ ସ୍ଥାନ ପାଇଥିଲେ । 1960 ମସିହାରେ ପ୍ରଥମ ରଣଜୀ ମେଚ ଖେଳିଥିଲେ । ସେ ପ୍ରଥମ ପଦାର୍ପଣ ମେଚରେ ୨୦୫ ରନ କରିଥିଲେ । ଏହି ସମୟରେ ଭାରତୀୟ ଟେଷ୍ଟ ଦଳରେ ଫାରୋଖ ଇଞ୍ଜିନିଅରଙ୍କ ଆବିର୍ଭାବ ଘଟିବାରୁ ବୁଧି ଟିମରେ ଥିଲେ ମଧ୍ୟ କେବଳ ବେଟସ ମେନ ହିସାବରେ ଖେଳିଲେ ।
ଇଂଲଣ୍ଡର ୧୯୬୩/୬୪ ଭରତ ଗସ୍ତରେ ଇଞ୍ଜିନିଅର ଆହତ ହେବା କାରଣରୁ ବୁଧି ସ୍ଥାନ ପାଇ ପ୍ରଥମ ଟେଷ୍ଟରେ ଓପନିଂ ବେତସ ମେନ ଭାବରେ ସେ ୧୯୨ରନ କରିବା ସହ ସମଗ୍ର ସିରିଜରେ 525 ରଣ କରିଥିଲେ ।
ତାହା ପରେ ଉଭୟ କୁନ୍ଦେରନ ଓ ଇଞ୍ଜିନିଅର ଭାରତୀୟ ଦଳରୁ ବାହାରି ଗଲେ । ଇନ୍ଦ୍ରଜିତ ସିଂହ ନୂଆ ଭାବେ ୱିକେଟ କିପର ହେଲେ । ପରେ ଇଞ୍ଜିନିଅର ନିଊ ଜିଲାଣ୍ଡ ସିରିଜ ପାଇଁ ୱିକେଟ କିପର ତଥା ବୁଧି ଅପନର ହିସାବରେ ଆହତ ଦିଲୀପ ସରଦେଶାଇଙ୍କ ବଦଳ ଖେଳାଳି ଭାବେ ଖେଳିଥିଲେ ।
୧୯୬୫ରେ କୁନ୍ଦେରନ ତାଙ୍କ ଭାରତୀୟ ରେଳ ଚାକିରି ଛାଡି ମହିଶୂର ଗଲେ ଓ ମହିଶୂର ତରଫରୁ ରଣଜୀ ମେଚ ଖେଳିଲେ । ଏଠାରେ ସେ ଚନ୍ଦ୍ରଶେଖର, ପ୍ରସନ୍ନା , ଭେଙ୍କଟରଘବନଙ୍କ ପରି ସ୍ପିନ ବୋଲରଙ୍କ ପାଇଁ ୱିକେଟ ରକ୍ଷ୍ୟଣ କରିପାରିଲେ । ୧୯୬୬/୬୭ ୱେଷ୍ଟ ଇଣ୍ଡିଜ ସିରିଜରେ ସେ ୭୯ ରନର ପରି ଖେଳିଥିଲେ ମଧ୍ୟ ତାହା ପରେ ପୁଣି ଦଳରୁ ବାହାରି ଯାଇଥିଲେ । ପୁନର୍ବାର ସେ ୧୯୬୭ରେ ଇଂଲଣ୍ଡ ଗସ୍ତରେ ଯିବା ଦଳରେ ସ୍ଥାନ ପାଇଲେ । ସେଠାରେ ସେ ସରଦେଶାଇଙ୍କ ଅନୁପସ୍ଥିରେ ଖେଳିଥିଲେ ଓ ତାହା ତାଙ୍କର ସେଶ ଟେଷ୍ଟ ଥିଲା ।
ସେ ସ୍କଟଲାଣ୍ଡରେ ମଧ୍ୟ ଲିଗ  ମେଚ ଖେଳୁଥିଲେ 1970 ଦଶକ ଯାଏ ।ସେ 1980 ପରେ ସ୍କଟଲ୍ଯାଡରେ ସ୍ଥାୟୀ ଭାବରେ ରହିଗଲେ ।
୬୬ ବର୍ଷ ବୟସରେ କେନସରରେ ତାଙ୍କର  ପରଲୋକ ହେଇଥିଲା ।
ବାହାର ଲିଙ୍କ
ଶ୍ରେଣୀ:୧୯୩୯ ଜନ୍ମ ଶ୍ରେଣୀ:୨୦୦୬ ମୃତ୍ୟୁ ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ସୋଡିୟମ୍ ନାଇଟ୍ରାଇଟ (ଡାକ୍ତରୀ ବ୍ୟବ‌ହାର)
ସୋଡିୟମ୍ ନାଇଟ୍ରାଇଟ ଏକ ଔଷଧ ରୂପରେ ସାଇନାଇଡ ବିଷକ୍ରିୟାର ଚିକିତ୍ସା ପାଇଁ ସୋଡିୟମ୍ ଥାୟୋସଲଫେଟ୍ ସହିତ ବ୍ୟବହୃତ ହୁଏ । ଗମ୍ଭୀର ପରିସ୍ଥିତିର ସାଇନାଇଡ ବିଷକ୍ରିୟା ରେ ଏହା କେବଳ ଦିଆଯାଏ । ଯେଉଁମାନଙ୍କ ମଧ୍ୟରେ ଉଭୟ ସିଆନାଇଡ୍ ବିଷାକ୍ତତା ଏବଂ କାର୍ବନ ମନୋକ୍ସାଇଡ୍ ବିଷାକ୍ତ ସୋଡିୟମ୍ ଥିଓସୁଲଫେଟ୍ ସାଧାରଣତ। ପରାମର୍ଶ ଦିଆଯାଏ । ଏହା ଶିରାଭ୍ୟନ୍ତରରେ ଧୀର ଇଞ୍ଜେକସନ ଆକାରରେ ଦିଆଯାଏ |
ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ମୁଣ୍ଡବିନ୍ଧା, ଅଣନିଶ୍ୱାସ, ଚେତନା ହରେଇବା ଏବଂ ବାନ୍ତି ହୋଇପାରେ । ଅନ୍ତର୍ନିହିତ ହୃଦ ରୋଗରେ ଆକ୍ରାନ୍ତ ବ୍ୟକ୍ତିଙ୍କ ପ୍ରତି ଅଧିକ ଯତ୍ନବାନ ହେବା ଉଚିତ୍ । ଚିକିତ୍ସା ସମୟରେ ଲୋକଙ୍କ ମେଥେମୋଗ୍ଲୋବିନ ସ୍ତର ନିୟମିତ ଯାଞ୍ଚ କରାଯିବା ଉଚିତ। ଗର୍ଭାବସ୍ଥାରେ ଭଲ ଅଧ୍ୟୟନ କରାଯାଇନଥିଲେ ମଧ୍ୟ ଶିଶୁର ସମ୍ଭାବ୍ୟ କ୍ଷତିର କିଛି ପ୍ରମାଣ ଅଛି | ସୋଡିୟମ୍ ନାଇଟ୍ରାଇଟ୍ ମିଥେମୋଗ୍ଲୋବିନ ସୃଷ୍ଟି କରି ସିଆନାଇଡ୍ ସହିତ ବାନ୍ଧିହୋଇଯାଏ ଓ ତାହାକୁ ମାଇଟୋକଣ୍ଡ୍ରିଆରୁ ବାହାର କରି କାର୍ଯ୍ୟକ୍ଷମ ହୁଏ |
୧୯୨୦ ଏବଂ ୧୯୩୦ ଦଶକରେ ସୋଡିୟମ ନାଇଟ୍ରାଇଟ୍ ଚିକିତ୍ସା ବ୍ୟବହାରରେ ଆସିଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ସୋଡିୟମ୍ ଥାୟୋସଲଫେଟ ସହିତ ଏହାର ମୂଲ୍ୟ ଯୁକ୍ତରାଷ୍ଟ୍ରରେ ପ୍ରାୟ ୧୧୦ ଡଲାର୍ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ନେପ୍‌ଚୁନିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Np ଓ ପରମାଣୁ କ୍ରମାଙ୍କ ୯୩ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
୪ର୍ଥ ଲୋକ ସଭା
୪ର୍ଥ ଲୋକ ସଭା ୧୯୬୭ ମସିହାରେ ଗଠିତ ହୋଇଥିଲା । ଏହି ଲୋକ ସଭା ୧୯୬୭ର ସାଧାରଣ ନିର୍ବାଚନ ପରେ ୪ ମାର୍ଚ୍ଚ ୧୯୬୭ରେ ଗଠିତ ହୋଇଥିଲା ଏବଂ ମାତ୍ର ସାଢ଼େ ତିନି ବର୍ଷ ପରେ ୨୭ ଡିସେମ୍ବର ୧୯୭୦ରେ ଏହି ଲୋକ ସଭା ଭଙ୍ଗ ହୋଇଥିଲା । ୧୯୬୭ର ନିର୍ବାଚନ ପରେ ରାଜ୍ୟ ସଭାର ୧୩ ଜଣ ସଦସ୍ୟ ୪ର୍ଥ ଲୋକ ସଭାକୁ ମନୋନୀତ ହୋଇ ଆସିଥିଲେ ।
ଇନ୍ଦିରା ଗାନ୍ଧୀ ଏହାର ପୂର୍ବ ଲୋକ ସଭାରେ ପ୍ରଧାନମନ୍ତ୍ରୀ ହୋଇଥିଲେ ଏବଂ ଏହି ଲୋକ ସଭାରେ ମଧ୍ୟ ସେ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ଏହାର ପରବର୍ତ୍ତୀ ୫ମ ଲୋକ ସଭାରେ ମଧ୍ୟ ସେ ପ୍ରଧାନମନ୍ତ୍ରୀ ହୋଇଥିଲେ ।
ବୁଡ଼ିଯିବା
ବୁଡ଼ିଯିବା (ଇଂରାଜୀ ଭାଷାରେ Drowning) କୁହାଯାଏ ଯେତେବେଳେ ତରଳ ପଦାର୍ଥ ଭିତରେ ରହି ଶ୍ୱାସରୁଦ୍ଧ (respiratory impairment) ହୋଇଯାଏ । ଏହା ନିରବରେ ସଂଘଟିତ ହୁଏ, କେବଳ ଅଳ୍ପ କେତେକ ଲୋକ ଉପରକୁ ହାତ ଉଠେଇ ସାହାଯ୍ୟ ପାଇଁ ଡାକନ୍ତି । ଅଧିକାଂଶ ସମୟରେ ଲୋକଟିଏ ଅଚେତ (unconscious) ଅବସ୍ଥାରେ ମିଳେ,  ଉଦ୍ଧାର କଲାପରେ ବାନ୍ତି, ଦ୍ୱନ୍ଦ୍ୱ, ଚେତାଶୁନ୍ୟ ଅବସ୍ଥାର ଲକ୍ଷଣ ଦେଖାଯାଇପାରେ ।  ବେଳେବେଳେ ୬ ଘଣ୍ଟା ପର ପର୍ଯ୍ୟନ୍ତ କୌଣସି ଲକ୍ଷଣ ଦେଖାଯାଏନାହିଁ । ଏହା ଜଟିଳ ହୋଇ ଅଳ୍ପ ଶାରୀରିକ ଉତ୍ତାପ (low body temperature), ଫୁସଫୁସ ଭିତରକୁ ବାନ୍ତି ପଦାର୍ଥ ଶୋଷି ହୋଇଯାଏ (aspiration) ବା ଆକ୍ୟୁଟ ରେସ୍ପିରେଟରି ଡିସ୍ଟ୍ରେସ ସିଣ୍ଡ୍ରମୋ (acute respiratory distress syndrome) ହୋଇଯାଏ ।
ଜଳାଶୟ ପାଖରେ ଥିଲେ ଓ ପାଗ ଉଷୁମ ଥିବା ଅବସ୍ଥାରେ ଅଧିକ ବୁଡ଼ିଯିବା ଦେଖାଯାଏ । ଆଲକ‌ହଲ ବ୍ୟବ‌ହାର, ଅପସ୍ମାର ବାତ, ନିମ୍ନ ସାମାଜିକ-ଅର୍ଥନୈତିକ ପରିସ୍ଥିତି (low socioeconomic status) ଇତ୍ୟାଦି ଥିଲେ ଏହି ସଙ୍କଟ ଅଧିକ ରହେ । ସ୍ୱିମିଙ୍ଗ ପୁଲ, ଗାଧୁଆ ଟବ ଇତ୍ୟାଦି ସ୍ଥାନମାନଙ୍କରେ ଏହି ଭଳି ଘଟଣା ଘଟେ । ବୁଡ଼ିଗଲା ବେଳେ ଲୋକ ପ୍ରଥମେ ପ୍ରଶ୍ୱାସ ରୋକନ୍ତି ଓ ତାହାପରେ ଲାରିଙ୍କସ ସ୍ପାଜମ ହୋଇ ଦେହରେ ଅମ୍ଳଜାନ ସ୍ତର କମିଯାଏ । ଏହି ପ୍ରସଙ୍ଗରେ ପରେ ଫୁସଫୁସ ଭିତରେ ଜଳ ପ୍ରବେଶ କରେ ।
ସନ ୨୦୧୫ରେ ପ୍ରାୟ ୪.୫ ନିୟୁତ ଲୋକ ଅନିଚ୍ଛାକୃତ ଭାବରେ ବୁଡ଼ିଯାଇଥିଲେ । ଏହା ଫଳରେ ସେହି ବର୍ଷ ଅନିଚ୍ଛାକୃତ ଆଘାତ (unintentional injuries) ଯୋଗୁ ପ୍ରାୟ ୩୨୪,୦୦୦ ଲୋକଙ୍କର ମୃତ୍ୟୁ ହୋଇଥିଲା ଯାହା ପତନ (falls) ଓ ମଟର ଭେହିକ୍ଲ ଧକ୍କା (motor vehicle collisions) ପରେ ତୃତୀୟ ସର୍ବାଧିକ ମୃତ୍ୟୁ ସଂଖ୍ୟାର କାରଣ ବିବେଚିତ ହୋଇଥିଲା । ଏହି ମୃତ୍ୟୁ ସଂଖ୍ୟାରୁ ୫୬,୦୦୦ କେବଳ ୫ବର୍ଷରୁ କମ୍ ବୟସର ପିଲା ଥିଲେ । ଆଘାତ ଜନିତ ମୃତ୍ୟୁ ସଂଖ୍ୟାର ଏହା ପ୍ରାୟ ୭% ଓ ଏମାନଙ୍କ ମଧ୍ୟରୁ ୯୦% ବିକାଶଶୀଳ ଦେଶରେ (developing countries) ହୋଇଥିଲା । ପୁରୁଷ ଓ ଅଳ୍ପ ବୟସ୍କ ପିଲାମାନେ ଅଧିକ ବୁଡ଼ିଯିବା ଦେଖାଯାଏ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ଅଶ୍ୱତ୍ଥାମା
ଅଶ୍ୱତ୍ଥାମାତଥା ଦାରୁଣୀ ନାମରେ ପରିଚିତ ଚରିତ୍ର ମହାଭାରତର ଅନ୍ୟତମ ଚର୍ଚ୍ଚିତ ଚରିତ୍ର । ଗୁରୁ ଦ୍ରୋଣଙ୍କ ପୁତ୍ର ତଥା ବ୍ରାହ୍ମଣ ବିଦ୍ୱାନ ଭରଦ୍ୱାଜଙ୍କ ପୌତ୍ର ଅଶ୍ୱତ୍ଥାମା ଜଣେ ମହାରଥୀ ତଥା ଯୋଧ୍ୟା । କୁରୁକ୍ଷେତ୍ର ଯୁଦ୍ଧରେ ସେ କୌରବଙ୍କ ତରଫରୁ ବିଶେଷ ଭାବରେ ଅବଦାନ ଦେଇଥିବା ଯୋଧ୍ୟା ହିସାବରେ ମହାଭାରତରେ ପରିଚିତ । ତାଙ୍କୁ ପୁରାଣ ବର୍ଣ୍ଣିତ  ରୁଦ୍ରଙ୍କ ୧୧ ଅବତାର ଭିତରୁ ଗୋଟିଏ ଅବତାର ବୋଲି ମଧ୍ୟ କୁହାଯାଏ । କଥିତ ଅଛି ସେ ଚିରଞ୍ଜିବୀ ( ଅମର) ଥିଲେ ଓ କୁରୁକ୍ଷେତ୍ର ଯୁଦ୍ଧରେ ନିହତ ହୋଇ ନଥିବା କୌରବ ପକ୍ଷ୍ର   ଜଣେମାତ୍ର ଯୋଦ୍ଧା ।
ବ୍ୟୁପତ୍ତି
ମହାଭାରତ ଅନୁସାରେ ଅଶ୍ୱତ୍ଥାମା କହିଲେ  " ଅଶ୍ୱ ପରି ଶବ୍ଦ କରୁଥିବା " ବାକ୍ୟକୁ ବୁଝାଏ । ସେ ଜନ୍ମ ସମୟରେ ଅଶ୍ୱ ପରି ଚିତ୍କାର କରୁଥିବାରୁ ତାଙ୍କୁ ଅଶ୍ୱତ୍ଥାମା ନାମ ଦିଆ ଯାଇଥିଲା । . It is so called because when he was born he cried like a horse.
ଜନ୍ମ ଓ ଯୁଦ୍ଧ ପୂର୍ବବର୍ତୀ ଜୀବନୀ
ଅଶ୍ୱଷ୍ଠମା ଦ୍ରୋଣାଚାର୍ଜ୍ୟ ଓ କୃପିଙ୍କ ସନ୍ତାନ ଥିଲେ । ଦ୍ରୋଣ ବହୁବର୍ଷ ତପସ୍ୟା କରି ମହାଦେବ ଶିବଙ୍କଠାରୁ ବର ପ୍ରାପ୍ତ ହେଇଥିଲେ ଯେ ତାଙ୍କ ଔରସରୁ  ଜାତ ପୁତ୍ର ଶିବଙ୍କ ପରି ଶକ୍ତିଶାଳୀ ହେବ । ତେଣୁ ଅଶ୍ୱତ୍ଥାମା ଚିରଞ୍ଜିବୀ ଥିଲେ ଓ ତାଙ୍କ ମସ୍ତକରେ ଏକ ରତ୍ନ ଥିଲା ଯାହା ଫଳରେ ସେ ସବୁ ସାଧାରଣ ଶକ୍ତିରୁ ବଳୀୟାନ ହେଇଥିଲେ । ସେ କ୍ଷୁଧା, ତୃଷା ଓ ବ୍ୟଥାରୁ କଷ୍ଟ ପାଉନଥିଲେ ।
ହସ୍ତିନାପୁର ଗମନ
ବାଳକ ଅଶ୍ୱଷ୍ଠମା ଥରେ କ୍ଷୀର ପିଇବା ପାଇଁ ଇଚ୍ଛା କଲେ । କିନ୍ତୁ ଦ୍ରୋଣଙ୍କଠାରେ ଗାଈ ନ ଥିଲା ବା କ୍ଷୀର କିଣିବାକୁ ସମ୍ବଳ ନ ଥିଲା । ତେଣୁ ସେ ତାଙ୍କର ଜଣେ ବାଲ୍ୟ  ବନ୍ଧୁ ଦ୍ରୁପଦଙ୍କୁ ସ୍ମରଣ କଲେ  ।ଦ୍ରୁପଦ ସେତେବେଳେ ଜଣେ ପ୍ରଭାବଶାଳୀ ରାଜା ଥିଲେ ।  ବହୁ କାଳ ପୂର୍ବରୁ ଦ୍ରୁପଦ ଦ୍ରୋଣଙ୍କ ଉପରେ ଖୁସି ହେଇ ତାଙ୍କୁ ତାଙ୍କର ନିଜ ପାଖରେ ଯାହା ଥିବା ତାର ଅଧା ଦେବାକୁ କହିଥିଲେ । ଦ୍ରୋଣାଚାର୍ଜ୍ୟ ରାଜା ଦ୍ରୁପଦଙ୍କ ଦରବାରକୁ ଯାଇ ବାଲ୍ୟକାଳ କଥା ମନେ ପକେଇଦେଲେ । ମାତ୍ର ଦ୍ରୁପଦ ତାଙ୍କ କଥା ନ ଶୁଣି ତାଙ୍କୁ ତାଚ୍ଛଲ୍ୟ ତଥା ଅପମାନ ଦେଇ ରାଜସଭାରୁ ତଡ଼ି ଦେଲେ ।
ଏହି ଘଟନା ଦେଖି ସେଠାରେ ଥିବା ଅନ୍ୟ ଜଣେ ଗୁରୁ କୃପାଚାର୍ଜ୍ୟ ଦ୍ରୋଣାଚାର୍ଜ୍ୟଙ୍କ ଉପରେ ଦୟାପରବସ ହେଇ ତାଙ୍କୁ ହସ୍ତିନାପୁରକୁ ଡାକିନେଲେ । ସେଠାରେ ସେ ଭୀଷ୍ମଙ୍କ ସହ ଭେଟା କରେଇ ଦେଲେ । ଭୀଷ୍ମଙ୍କ ସୁପାରିସ କ୍ରମେ ଦ୍ରୋଣ  ପାଣ୍ଡବ ଓ କୌରବମାନଙ୍କ ଶିକ୍ଷା ପ୍ରଦାନ କରିବାକୁ ଗୁରୁ ଭାବରେ ନିଯୁକ୍ତ ହେଇ ହସ୍ତିନାପୁରରେ ରହିଲେ । ହସ୍ତିନାପୁରରେ  ଅଶ୍ୱଷ୍ଠମା ମଧ୍ୟ ରହି କୌରବ ଓ ପାଣ୍ଡବ ମାନଙ୍କ ସହିତ  ମିଶି  ଯୁଦ୍ଧ କୌଶଳ ସହ ଅନ୍ୟ ବିଦ୍ୟା ଶିଖିଲେ ।
ଶିବଙ୍କ ଅବତାର
ଶାସ୍ତ୍ର ବିଦ୍ୱାନ ଚଟହୁର୍ତିଙ୍କ ବିଶ୍ଳେଷଣ ଅନୁସାରେ ଅଶ୍ୱଷ୍ଠମା ମହାଦେବ ଶିବଙ୍କ ରୁଦ୍ର ଅବତାରର ଅଂଶ ହିସାବରେ ଜନ୍ମ ହେଇଥିଲେ । ଭୀଷ୍ମ ନିଜେ ଘୋଷଣା କରିଥିଲେ ଯେ ଅଶ୍ୱଷ୍ଠମା  ଙ୍କୁ ପରାସ୍ତ ବା ହତ୍ୟା କରିବା ସାଧାରଣତଃ ସମ୍ଭବ ନୁହେ, କାରଣ ସେ ଶିବଙ୍କ ଅଂଶ ଯୁକ୍ତ ଥିଲେ ଓ ଚିରଞ୍ଜିବୀ ହେଇଥିଲେ । ଦୁର୍ଜ୍ୟୋଧନ ଏକଥା ଜାଣି ପରେ ଅଶ୍ୱଷ୍ଠମାଙ୍କୁ ତାଙ୍କ ସେନାରେ ସେନାପତି ଭାବେ ରଖି ମହାଭାରତ ଯୁଦ୍ଧ ରେ ତାଙ୍କର ଶକ୍ତିର ସବୁ ସୁଯୋଗ ନେଇଥିଲେ ।
ଭଗବାନ ଶ୍ରୀକୃଷ୍ଣ ଓ ବ୍ୟାସ ମଧ୍ୟ ଏକଥା ଜାଣିଥିଲେ । ତେଣୁ ଶ୍ରୀକୃଷ୍ଣଙ୍କୁ ମହାଭାରତ ଯୁଦ୍ଧ ସମୟରେ ଅଶ୍ୱଷ୍ଠମାଙ୍କୁ ପରାହତ କରେଇବା ପାଇଁ ସ୍ୱତନ୍ତ୍ର କୌଶଳ ଅବଲମ୍ବନ କରିବାକୁ ହେଇଥିଲା ।
କୌରବଙ୍କ ପକ୍ଷରେ ଦ୍ରୋଣ ଓ ଅଶ୍ୱଷ୍ଠମା
ରାଜା ଧୃତରାଷ୍ଟ୍ରଙ୍କ ଆଦେଶ ବଳରେ ଦ୍ରୋଣ ଉଭୟ କୌରବ ଓ ପାଣ୍ଡବମାନଙ୍କୁ ଶିକ୍ଷା ଦେଇଥିଲେ ମଧ୍ୟ ତାଙ୍କର ଆନୁଗତ୍ୟ ଧୃତରାଷ୍ଟ୍ରଙ୍କ ପ୍ରତି ରହିଥିଲା । ତେଣୁ ଯୁଦ୍ଧ ସମୟରେ ସେମାନେ କୌରବ ମାନଙ୍କ ପକ୍ଷରୁ ଯୁଦ୍ଧ କଲେ ।
ଦ୍ରୋଣଙ୍କ ମୃତ୍ୟୁ
ଯୁଦ୍ଧ ହେବାର ଦଶମ ଦିନ କୌରବ ମୁଖ୍ୟ  ସେନାପତି ଭୀଷ୍ମଙ୍କ ପରାଜୟ ହେଲା ଓ ସେ ସରସଜ୍ଜ୍ୟାରେ ରହିଲେ । ଦ୍ରୋଣ ମୁଖ୍ୟ ସେନାପତି ହେଲେ । ସେ ଯୁଧିଷ୍ଠିରଙ୍କୁ ବନ୍ଦୀ କରି ଆଣିବାକୁ କହିଥିଲେ ଭି ନ ଆଣିପାରୁଥିବାରୁ ଦୁର୍ଜୟୋଧନ ତାଙ୍କ ଉପରେ ବିରକ୍ତ ହଉଥିଲେ । ଏଣେ ଶ୍ରୀକୃଷ୍ଣ ଜାଣିଥିଲେ ଯେ ଅସ୍ତ୍ର ହାତରେ ଧରିଥିବା ଯାଏ ଦ୍ରୋଣଙ୍କୁ ପରାସ୍ତ କରି ହେବ ନାହିଁ । ତେଣୁ ସେ ଏକ ଉପାୟ କଲେ । ସେ ଭୀମଙ୍କୁ ଅଶ୍ୱଷ୍ଠମା   ନାମକ ଏକ ହସ୍ତୀକୁ ବଧ କରିବାକୁ କହିଲେ । ସେ ଜାଣିଥିଲେ ଯଦି ପୁତ୍ର ନିହତ ହେବା କଥା ଶୁଣିବେ ଦ୍ରୋଣ ନିଶ୍ଚୟ ଅସ୍ତ୍ର ତ୍ୟାଗ କରିବେ । ଦ୍ରୋଣ ଅଶ୍ୱଷ୍ଠମା ନିହତ ହେଇଥିବା ଗୁଜବ ଶୁଣି ଯୁଧିଷ୍ଠିରଙ୍କ ପାଖକୁ ଯାଇ ପଚାରିଲେ । ସମସ୍ତେ ଜାଣନ୍ତି ଧର୍ମରାଜ ଯୁଧିଷ୍ଠିର କେବେ ମିଛ କହନ୍ତି ନାହିଁ । ତେବେ ଶ୍ରୀକୃଷ୍ଣଙ୍କ ବଟେଇଥିବା ମତେ ଯୁଧିଷ୍ଠିର କହିଲେ " ନର ବା ଗୁଞ୍ଜର, ଅଶ୍ୱଷ୍ଠମା ହତ " । ଏଥିରୁ ସେ ' ବା ଗୁଞ୍ଜର " ଶବ୍ଦ ସବୁ ଧୀର ଭାବରେ କହିଥିବାରୁ ଦ୍ରୋଣ ଶୁଣି ପାରିନଥିଲେ ଓ ସେ ନୀଡ଼ାସ ହେଇ ଅସ୍ରା ତ୍ୟାଗ କଲେ ।ସେଇ ସମୟରେ ପାଣ୍ଡବ ସେନାପତି ଧୃସ୍ତଦୁମ୍ୟ ତାଙ୍କୁ ହତ୍ୟା କଲେ ।
ନାରାୟଣାସ୍ତ୍ର
କ୍ରୋଧ ରେ ଅଶ୍ୱଷ୍ଠମା ଦିନେ ଯୁଦ୍ଧରେ ନାରାୟଣାସ୍ତ୍ର ପ୍ରୟୋଗ କରି ପାଣ୍ଡବ ସେନାକୁ କାବୁ କରିଥିଲେ ଓ ସେମାନେ ସମର୍ପଣ କରିଥିଲେ । ପ୍ରବଳ ଯୁଦ୍ଧ ପରେ ଅଶ୍ୱଷ୍ଠମା ପାଣ୍ଡବ ପକ୍ଷ୍ର ଜଣେ ସେନାପତି ନୀଳ ରାଜାଙ୍କୁ ହତ୍ୟା କଲା ପରେ ଶାନ୍ତ ହେଲେ । ସେ ମୁଖ୍ୟ ସେନାପତି ହେଲେ । ସେ ଯୁଦ୍ଧ ଫଳରେ ନିହତ ହଉଥିବା ବହୁ ଲୋକଙ୍କୁ ଦେଖି ମର୍ମାହତ ମଧ୍ୟ ହଉଥିଲେ ।   ସେ  ଦୁର୍ଜୟୋଧନଙ୍କୁ  ସନ୍ଧି ସ୍ଥାପନ ପାଇଁ ପ୍ରବର୍ତେଇଥିଲେ ମଧ୍ୟ ଦୁର୍ଜୟୋଧନ ମାନି ନ ଥିଲେ ।
ହସ୍ତିନାପୁର ଗମନ
ବାଳକ ଅଶ୍ୱଷ୍ଠମାଠାରେ କ୍ଷୀର ପିଏବା ପାଇଁ ଇଚ୍ଛା କଲେ । କିନ୍ତୁ ଦ୍ରୋଣଙ୍କଠାରେ ଗାଈ ନ ଥିଲା । ତେଣୁ ସେ ତାଙ୍କର ଜଣେ ବାଲ୍ୟ  ବନ୍ଧୁ ଦ୍ରୁପଦଙ୍କୁ ସ୍ମରଣ କଲେ  । ବହୁ କାଳ ପୂର୍ବରୁ ଦ୍ରୁପଦ ଦ୍ରୋଣଙ୍କ ଉପରେ ଖୁସି ହେଇ ତାଙ୍କୁ ତାଙ୍କର ଯାହା ଥିବା ତାର ଅଧା ଦେବାକୁ କହିଥିଲେ । ଦ୍ରୋଣାଚାର୍ଜ୍ୟ ରାଜା ଦ୍ରୁପଦଙ୍କ ଦରବାରକୁ ଯାଇ ବାଲ୍ୟକାଳ କଥାମାନେ ପକେଇଦେଲେ । ମାତ୍ର ଦ୍ରୁପଦ ତାଙ୍କ କଥା ନ ଶୁଣି ତାଙ୍କୁ ତାଚ୍ଛଲ୍ୟ ତଥା ଅପମାନ ଦେଇ ରାଜସଭାରୁ ତଡ଼ି ଦେଲେ ।
ବାହାର ଲିଙ୍କ
ଶ୍ରେଣୀ:ମହାଭାରତର ଚରିତ୍ର
ଉଦଣ୍ଡୀ ସୀତା
ଉଦଣ୍ଡୀ ସୀତା, ୧୯୯୨ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବି ସ୍ୱାଇଁ । ଗୋପାଳ ଦେ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅବତାର ସିଂହହ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଉତ୍ତମ ମହାନ୍ତି, ଅପରାଜିତା ମହାନ୍ତି, ରାଇମୋହନ ପରିଡ଼ା, ଜୟୀରାମ ସାମଲ, ବିଜୟ ମହାନ୍ତି, ଦୁର୍ଲଭ ସିଂହ, ଅଶ୍ରୁମୋଚନ ମହାନ୍ତି, ନେତ୍ରାନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଓଡ଼ିଶାର ଜଣାଶୁଣା କଣ୍ଠଶିଳ୍ପୀ ଟି. ସୌରୀ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ କଣ୍ଠଦାନ କରିବା ଆରମ୍ଭ କରିଥିଲେ ।
ବାହାର ଆଧାର
ଶ୍ରେଣୀ:୧୯୯୨ର ଓଡ଼ିଆ କଥାଚିତ୍ର
କମଳାକାନ୍ତ ନାୟକ
କମଳାକାନ୍ତ ନାୟକ (୧ ଫେବୃଆରୀ ୧୯୫୪ - ୧୮ ମଇ ୨୦୨୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ ଓ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ସେ ଓଡ଼ିଶା ବିଧାନ ସଭା ନିର୍ବାଚନରେ ଜଶୀପୁର ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
କମଳାକାନ୍ତ ନାୟକ ଓଡ଼ିଶାର ମୟୂରଭଞ୍ଜ ଜିଲ୍ଲାସ୍ଥିତ ରରୁଆଁ ବ୍ଲକ ଅନ୍ତର୍ଗତ ବୈଦ୍ୟନାଥ ଗ୍ରାମପଞ୍ଚାୟତର ଜାମୁନ୍ତି ଗ୍ରାମରେ ୧୯୫୪ ମସିହାର ଫେବୃଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମହେନ୍ଦ୍ରନାଥ ନାୟକ । ସେ କବିତା ନାୟକଙ୍କୁ ବିବାହ କରିଥିଲେ । କଳାରେ ସ୍ନାକକୋତ୍ତର ଡ଼ିଗ୍ରୀ ହାସଲ କରିବା ପରେ ସେ ଓଡ଼ିଶା ପ୍ରଶାସନିକ ସେବା (ଓଏଏସ୍‌)ରେ ଯୋଗଦେଇଥିଲେ । ଚାକିରୀ କାଳ ମଧ୍ୟରେ କେନ୍ଦୁଝର ଓ ମୟୂରଭଞ୍ଜର ବିଭିନ୍ନ ସ୍ଥାନରେ ବିଡ଼ିଓ ଓ ତହସିଲଦାର ରୂପେ କାର୍ଯ୍ୟ କରିଥିଲେ ।
ରାଜନୈତିକ ଜୀବନ
୧୯୯୫ ମସିହାରେ ସ୍ୱେଚ୍ଛାକୃତ ଭାବେ ଓଡ଼ିଶା ପ୍ରଶାସନିକ ସେବା ଚାକିରୀରୁ ଅବସର ନେବା ପରେ ବିଜୁ ପଟ୍ଟନାୟକଙ୍କ ନେତୃତ୍ୱାଧୀନ ଜନତା ଦଳରେ ଯୋଗ ଦେଇଥିଲେ । ସେହିବର୍ଷ ସେ ପ୍ରଥମେ ଜନତା ଦଳରୁ ପ୍ରାର୍ଥୀ ହୋଇ ପରାଜିତ ହୋଇଥିଲେ । ପଟ୍ଟନାୟକଙ୍କ ମୃତ୍ୟୁ ପରେ ଜନତା ଦଳ ବିଜୁ ଜନତା ଦଳରେ (ବିଜେଡି) ପରିଣତ ହେବା ପରେ ସେ ବିଜେଡି-ଭାଜପା ମେଣ୍ଟ ପାଇଁ ମିଳିତ ଭାବେ ନିର୍ବାଚନ ଲଢ଼ିଥିଲେ । ୨୦୦୦ ନିର୍ବାଚନରେ ସେ ଭାଜପାରୁ ଟିକେଟ ପାଇଁ ଆଶାୟୀ ଥାଇ ହାରିଥିଲେ । ପରେ ସେ ତୃଣମୂଳ କଂଗ୍ରେସରୁ ପ୍ରାର୍ଥୀ ହୋଇଥିଲେ । ଏହାପରେ ପୁଣି ୨୦୦୪ ମସିହାରେ ସ୍ୱାଧୀନ ପ୍ରାର୍ଥୀ ରୂପେ ପ୍ରତିଦ୍ୱନ୍ଦୀତା କରିଥିଲେ । ୨୦୦୯ ମସିହାରେ ସେ ବିଜୁ ଜନତା ଦଳରୁ ପ୍ରତିଦ୍ୱନ୍ଦିତା କରି ଓଡ଼ିଶା ବିଧାନ ସଭାର ବିଧାୟକ ହୋଇଥିଲେ । ୨୦୧୯ ନିର୍ବାଚନ ପୂର୍ବରୁ ସେ ବିଜୁ ଜନତା ଦଳ ଛାଡ଼ି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।
ଆଧାର
ଶ୍ରେଣୀ:୧୯୫୪ ଜନ୍ମ ଶ୍ରେଣୀ:୨୦୨୧ ମୃତ୍ୟୁ ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ବାଲ୍ୟବିବାହ
ବାଲ୍ୟ ବିବାହ ହେଉଛି ନିର୍ଦ୍ଦିଷ୍ଟ ବୟସ ସୀମା ନ ହେଉଣୁ ଦୁଇ ବ୍ୟକ୍ତିଙ୍କ ମଧ୍ୟରେ ଓୌପଚାରିକ ଅବା ଅଣ ଓୌପଚାରିକ ବିବାହ । ବିଭିନ୍ନ ସଙ୍ଗଠନ ଓ ୟୁନିସେଫଦ୍ୱାରା ନାବାଳକଙ୍କ ବୟସ ସୀମା ୧୮ବର୍ଷ ଧାର୍ଯ୍ୟ କରାଯାଇଛି । ଆଇନଗତ ଭାବେ ବିବାହ ବୟସ ୧୮ ବର୍ଷରୁ କମ୍ ହୋଇଥିଲେ ଏହା ଆଇନର ବିରୁଦ୍ଧ ଅଟେ । ଅଭିଭାବକଙ୍କ ସହମତି ଅବା ଟିନ ଏଜ ଗର୍ଭଧାରଣ କରିବା ଭଳି କ୍ଷେତ୍ରରେ ଅନେକ ଆଇନ ବୟସ ପୁର୍ବରୁ ବିବାହକୁ ସ୍ୱୀକୃତି ଦେଇଥାନ୍ତି । ଯଦିଓ କିଛି ଦେଶରେ ବିବାହର ବୟସ ସୀମା ୧୮ ବର୍ଷ ରହିଛି କିନ୍ତୁ ପାରମ୍ପରିକ ବିଶ୍ୱାସ ଏକ୍ଷେତ୍ରରେ ଆଇନ ଉପରେ ଭାରି ପଡିଥାଏ । ମାତ୍ର ଏକଥାକୁ ଅସ୍ୱୀକାର କରାଯାଇ ନପାରେ ଯେ ବାଲ୍ୟ ବିବାହ ଉଭୟ ପୁଅ ଓ ଝିଅଙ୍କ ଉପରେ କୁପ୍ରଭାବ ପାକାଇଥାଏ, ଏହି କ୍ଷେତ୍ରରେ ବିଶେଷ ଭାବେ ଝିଅମାନେ ଅଧିକ ପ୍ରଭାବିତ ହୋଇଥାନ୍ତି । ବହୁ ଦିନ ଧରି ବହୁ ସ୍ଥାନରେ ବାଲ୍ୟ ବିବାହ ପରମ୍ପରା ଚାଲି ଆସୁଛି । ଜାତିସଙ୍ଘର ବିଭିନ୍ନ ସଂସ୍ଥାର କହିବା କଥା କେବଳ ସମ୍ମନ୍ୱିତ ଯୌନ ଶିକ୍ଷା ଏଭଳି ପରମ୍ପରାକୁ ଦୂର କରିପାରିବ ।
ବାଲ୍ୟ ବିବାହ ବାଲ୍ୟ ନିର୍ବନ୍ଧ ଓ ସାମାଜିକ ସହବାସ ସହ ବି ଯୋଡି ହୋଇ ରହିଛି ଓ କୋର୍ଟ କେବଳ ଟିନ ଏଜ ପ୍ରେଗ୍ନେନ୍ସି ଅବା ନାବାଳିକା ଅବସ୍ଥାରେ ଗର୍ଭଧାରଣ କରିବା କ୍ଷେତ୍ରରେ ହିଁ ବୟସ ପୂର୍ବରୁ ବିବାହକୁ ଅନୁମତି ଦେଇଥାନ୍ତି । ବିଭିନ୍ନ କ୍ଷେତ୍ରରେ ବିବାହ ସମୟରେ ଜଣେ ଶିଶୁ ଥିବା ଘଟଣା ମଧ୍ୟ ସାମ୍ନାକୁ ଆସିଛି, ବିଶେଷ କରି ଝିଅମାନେ ନାବାଳିକା ଥିବା ବେଳେ ପୁଅମାନେ ସାବାଳକ ଥିବା ବି ଦେଖିବାକୁ ମିଳିଛି । ଦାରିଦ୍ର୍ୟ, ଯୈାତୁକ ଦାବି ଓ ସାଂସ୍କୃତିକ ପରମ୍ପରା,କିଛି ଆଇନଗତ ସ୍ୱୀକୃତି,ସାମାଜିକ ଓ ଧାର୍ମିକ ଚାପ,ଝିଅ ଅବିବାହିତ ହୋଇ ରହିଯିବାର ଭୟ, ଅସ୍ୱାକ୍ଷରତା ଓ ଝିଅମାନଙ୍କ କ୍ଷେତ୍ରରେ ରୋଜଗାର କରିବାର ଅକ୍ଷମତା ଅନେକ ସମୟରେ ବାଲ୍ୟ ବିବାହର କାରଣ ପାଲଟିଛିି ।
ଦାରିଦ୍ର୍ୟତା, ରାଜନୈତିକ ଓ ଅର୍ଥନୈତିକ ସ୍ୱଚ୍ଛତାର ଅଭାବ କାରଣରୁ ଇତିହାସରେ ବାଲ୍ୟ ବିବାହ ବିଭିନ୍ନ ସମାଜରେ ଦେଖିବାକୁ ମିଳୁଥିଲା । ଆଜି ମଧ୍ୟ ଅନେକ ଦେଶରେ ବିଶେଷତଃ ଆଫ୍ରିକା,ଦକ୍ଷିଣ ଆଫିକ୍ରା,ଦକ୍ଷିଣ ଏସିଆ,ଦକ୍ଷିଣ ପୂର୍ବ ଏସିଆ,ପଶ୍ଚିମ ଏସିଆ,ଲାଟିନ ଆମେରିକା,ଓସୋଏନିଆ ଭଳି ଦେଶରେ ବାଲ୍ୟ ବିବାହ ପରମ୍ପରା ବହୁଳ ଭାବେ ପ୍ରସାରିତ । ଏପରିକି ଆମେରିକା ଭଳି ବିକଶିତ ଦେଶରେ ଆଇନଗତ କୋହଳ, ଅର୍ଥାତ ୨୫ଟି ରାଜ୍ୟ ରହିଛି ଯେଉଁଠି ବିବାହ ପାଇଁ ସର୍ବନିମ୍ନ ବୟସର ଆବଶ୍ୟକତା ନାହିଁ । ଅବଶ୍ୟ ସମ୍ପୂର୍ଣ୍ଣ ବିଶ୍ୱରେ ବାଲ୍ୟ ବିବାହ ଘଟଣା କମି କମି ଯାଉଛି । କିନ୍ତୁ ୧୮ ବର୍ଷ ପୂର୍ବରୁ ବାଲ୍ୟ ବିବାହ ଘଟଣା ନାଇଜର,ଚାଦ୍,ମଳି,ଗୁଏନିଆ,ବାଂଲାଦେଶ ଓ କେନ୍ଦୀୟ ଆଫ୍ରିକୀୟ ଗଣତନ୍ତ୍ରରେ ୬୦%ରୁ ଅଧିକ । ୨୦୦୩-୨୦୦୯ର ସର୍ଭେ ଅନୁସାରେ ଚାଦ୍,ମଳି,ବାଂଲାଦେଶ,ଇଥିଓପିଆ ଓ ନାଇଜରରେ ୨୦%ରୁ ଅଧିକ ବାଲ୍ୟ ବିବାହ ୧୫ବର୍ଷ ବୟସ ପୂର୍ବରୁ ହେଉଛି ।
ଭାରତରେ ବାଲ୍ୟ ବିବାହ ଭଳି କୁତ୍ସିତ ପ୍ରଥାକୁ ରୋକିବା ପାଇଁ ଭାରତ ସରକାରଙ୍କଦ୍ୱାରା ବାଲ୍ୟ ବିବାହ ନିଷେଧ ଅଧିନିୟମ, ୨୦୦୬ ୧ ନଭେମ୍ବର ୨୦୦୭ରୁ ଲାଗୁ କରାଯାଇଛି ।
ଇତିହାସ
ଇତିହାସରେ ବାଲ୍ୟ ବିବାହ ସାରା ବିଶ୍ୱରେ ବହୁଳ ଭାବେ ପ୍ରସାରିତ ଥିଲା ଯେତେବେଳେ ହାରାହାରି ଜୀବନକାଳ ୫୦ ବର୍ଷ ଅତିକ୍ରମ କରୁନଥିଲା । ଏଣୁ ଜନସଂଖ୍ୟା ବୃଦ୍ଧି ପାଇଁ ବାଲ୍ୟ ବିବାହକୁ ଏକ ଗ୍ରହଣୀୟ ପରମ୍ପରା ଭାବେ ଦେଖାଯାଇଥିଲା । କିନ୍ତୁ ବିଂଶ ଶତାବ୍ଦୀ ବେଳକୁ ଏନେଇ ପ୍ରଶ୍ନ ଛିଡା ହେଲା, ଯେତେବେଳେ ଅନେକ ଦେଶ ଜଣେ ବ୍ୟକ୍ତିର ପ୍ରଥମ ବିବାହ ବୟସକୁ ବୃଦ୍ଧି କଲେ ଓ ଅଧିକାଂଶ ଦେଶ ସର୍ବନିମ୍ନ ବିବାହ ବୟସକୁ ବୃଦ୍ଧି କଲେ ।
ପ୍ରାଚୀନ ସଭ୍ୟତାରେ ଶୀଘ୍ର ବାହାଘର ଓ ଝିଅମାନେ ମାଆ ହେବା ପାଇଁ ପ୍ରୋତ୍ସାହନ ଦିଆଯାଉଥିଲା । ଯୁବକମାନେ ମଧ୍ୟ ଟିନ ଏଜରେ ବିବାହ କରିବାକୁ ଆଗ୍ରହ ପ୍ରକାଶ କରୁଥିଲେ । ଏମିତିକି ଟିନ ଏଜ ମଦରହୁଡ ବା ବୟସ ନ ହେଉଣୁ ମାତୃତ୍ୱ ବହନ କରିବାକୁ ଏକ ସ୍ୱାତନ୍ତ୍ରତା ବୋଲି ବିବେଚନା କରାଯାଉଥିଲା । ପ୍ରାଚୀନ ରୋମରେ ଝିଅ ମାନଙ୍କ ପାଇଁ ବିବାହ ବୟସ ସୀମା ୧୨ ବର୍ଷ ହୋଇଥିବା ବେଳେ ପୁଅ ମାନଙ୍କ ପାଇଁ ଏହା ୧୪ ବର୍ଷ ଥିଲା । ଏପରିକିି ରୋମର ଆଇନରୁ ଯେଉଁସବୁ ବ୍ରିଟିସ ଆଇନ ତିଆରି ହୋଇଥିଲା ସେଥିରେ ମଧ୍ୟ ୧୬ ବର୍ଷ ବୟସ ହେବା ପୂର୍ବରୁ ବାହା ହେବା ଗୋଟିଏ ସାଧାରଣ ଘଟଣା ଥିଲା । ଏମିତିକି ଚୀନର ରାଜବଂଶୀ ଶାସନ ସମୟରେ ବାଲ୍ୟ ବିବାହ ଏକ ନିୟମ ଥିଲା ।
ଧାର୍ମିକ ଦିଗ
ଇତିହାସରେ ବହୁ ସମ୍ପ୍ରଦାୟ ବିବାହ ବୟସକୁ ପ୍ରଭାବିତ କରିଛନ୍ତି । ମାତୃତ୍ୱ ଗ୍ରହଣ ପାଇଁ ବୟସ ହେବା ପୂର୍ବରୁ ବିବାହକୁ ଖ୍ରୀଷ୍ଟ ଧର୍ମ ଓ ସମ୍ପ୍ରଦାୟ ଉପରେ ଆଧାରିତ ଖ୍ରୀଷ୍ଟିଆନ ଆଇନ ବିରୋଧ କରୁଥିଲା । ହିନ୍ଦୁ ଶାସ୍ତ୍ର ବିବାହ ପାଇଁ ପୁଅ କିମ୍ବା ଝିଅ ପରିପକ୍ୱ ହେବା ସପକ୍ଷରେ ଥିଲା । ସେହି ସମୟରେ ଯେ ଯୈାନ ସମ୍ପର୍କ ରଖିବା ପାଇଁ ସମର୍ଥ ହେବାର ତିନି ବର୍ଷ ପରେ ପରିପକ୍ୱତା ହାସଲ କରାଯାଉଥିବା କୁହାଯାଉଥିଲା । ଜିଅସ ପରମ୍ପରାରେ ଅନୁସାରେ ଯୈାବନ ଆସିବା ପୂର୍ବରୁ ବିବାହକୁ ବିରୋଧ କରାଯାଉଥିଲା । ଜିଅସ ଧର୍ମର ସାମ୍ବିଧାନିକ ନିୟମ ହଲାଖା ଆଧାରରେ ୩ରୁ ୧୩ ବର୍ଷ ଭିତରେ ମଧ୍ୟ ପିତାମାତା ବୈବାହିକ ରୀତି ଦେଖୁଥିବାର ନଜିର ରହିଛି ।
ଇତିହାସ ଅନୁଯାୟୀ ୧୯୧୭ କ୍ୟାନନ ଲ’ ଆସିବା ପୂର୍ବରୁ କେଥୋଲିକ ଚର୍ଚ୍ଚ ମାନଙ୍କରେ ନିର୍ବନ୍ଧ ପାଇଁ ସର୍ବନିମ୍ନ ବୟସ ସାତ ବର୍ଷ ଧାର୍ଯ୍ୟ କରାଯାଇଥିଲା । ଆଇନଗତ ଭାବେ ଯୈାନ ସମ୍ପର୍କ ରଖିବା ପାଇଁ ସମର୍ଥ ହେବା ପରେ ସେମାନଙ୍କୁ ପରିପକ୍ୱ ବୋଲି କୁହାଯାଉଥିଲା ।ଏହି ଆଧାରରେ ପୁଅ ମାନଙ୍କ ବିବାହ ପାଇଁ ସର୍ବନିମ୍ନ ବୟସ ୧୪ ବର୍ଷ ଥିବା ବେଳେ ଝିଅ ମାନଙ୍କ ପାଇଁ ୧୨ ବର୍ଷ ଥିଲା । ୧୯୧୭ରେ କ୍ୟାନନ ଆଇନ ବିବାହ ପାଇଁ ପୁଅ ଝିଅଙ୍କ ସର୍ବନିମ୍ନ ବୟସ ବୃଦ୍ଧି କରି ପୁଅଙ୍କ ପାଇଁ ୧୬ ବର୍ଷ ଓ ଝିଅଙ୍କ ପାଇଁ ୧୪ ବର୍ଷ ଧାର୍ଯ୍ୟ କରାଯାଇଥିଲା । ୧୯୮୩ରେ କୋଡ ଅଫଡ଼ କ୍ୟାନନ ଲ’ରେ ବିବାହ ପାଇଁ ପୁଅଙ୍କ କ୍ଷେତ୍ରରେ ସର୍ବନିମ୍ନ ବୟସ ୧୬ ବର୍ଷ ଓ ଝିଅଙ୍କ ପାଇଁ ସର୍ବନିମ୍ନ ୧୪ ବର୍ଷକୂ କାୟମ ରଖାଯାଇଥିଲା । ଇସଲାମ ଧର୍ମରେ ୧୦ ବର୍ଷରୁ କମ ବୟସ ଝିଅଙ୍କ ବିବାହ ବି କରାଯାଉଥିଲା । କାରଣ ସରିହାତ ଲ’ ମହମ୍ମଦଙ୍କ ଜୀବନୀ ଓ କାର୍ଯ୍ୟଶୈଳୀ ଉପରେ ଆଧାରିତ ଥିଲା । ଯିଏ କି ଭଗବାନଙ୍କ ଦୂତ ଭାବେ ବର୍ଣ୍ଣିତ ହେବା ସହ ସହି ବୁଖାରି ଓ ସହି ମୁସଲିମରେ ମଧ୍ୟ ଜଡ଼ିତ ଥିଲେ । ମହମ୍ମଦ ଐସାଙ୍କୁ ତୃତୀୟ ବିବାହ କରିଥିଲେ ଯେତେବେଳେ କି ଐସାଙ୍କ ବୟସ ମାତ୍ର ୬ବର୍ଷ ଥିଲା । ଏହା ସହ ୯ବର୍ଷ ବୟସେର ତାଙ୍କ ସହ ଶାରୀରିକ ସମ୍ପର୍କ ରଖିଥଲେ । କିଛି ଇସଲାମ ଧର୍ମ ଗବେଶକଙ୍କ କହିବା ଅନୂସାରେ କୌଣସି ଶୃଙ୍ଖଳରେ ପରିସଂଖ୍ୟାନ ଅନୁଯାୟୀ ବିବାହ ବୟସ ନିର୍ଦ୍ଧାରଣ କରାଯାଇ ପାରବି ନାହିଁ । ବରଂ ବିବାହ ପାଇଁ ବୟସ ସେତେବେଳେ ଆସେ ଯେତେବେଳେ ଝିଅର ପିତାମାତା ମନେ କରନ୍ତି ଯେ ଶାରୀରିକ ସମ୍ପର୍କ ରଖିବା ପାଇଁ ଝିଅଟି ସକ୍ଷମ । ଏହା ଏକ ସବଜେକ୍ଟିଭ ଜଜମେଂଟ ବା ବିଷୟ ପୂର୍ଣ୍ଣ ରାୟ ହୋଇଥିବା ଯୋଗୁଁ ବହୁ ମୁସଲିମ ବ୍ୟକ୍ତି ଓ ଗବେଷକ ଏହାକୁ ବିଶ୍ୱାସ କରନ୍ତି । ଯାହାକି ସାରିଆ ଉପରେ ଆଧାରିତ ଯେଉଁଥିରେ କି ୧୩ବର୍ଷରୁ କମ ବୟସ ଝିଅଙ୍କ ବିବାହ ଗ୍ରହଣୀୟ ।
ଆଧାର
ଶ୍ରେଣୀ:ଚଳଣି
ଲାନ୍ସୋପ୍ରାଜୋଲ
ଲାନ୍ସୋପ୍ରାଜୋଲ (ଇଂରାଜୀ ଭାଷାରେ Lansoprazole, ଏକ ବିକ୍ରୟ ନାମ ପ୍ରିଭାସିଡ/ Prevacid) ଏକ ଔଷଧ ଯାହା ଯାହା ପାକସ୍ଥଳୀର ଅମ୍ଳ (stomach acid)  କମେଇଦିଏ । ଏହା ପେପଟିକ ଅଲସର ଡିଜିଜ (peptic ulcer disease), ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ଓ ଜୋଲିଞ୍ଜର ଏଲିସନସ ଡିଜିଜ (Zollinger–Ellison syndrome) ରୋଗମାନଙ୍କର ଚିକିତ୍ସାରେ ଦିଆଯାଏ । ଅନ୍ୟାନ୍ୟ ପ୍ରୋଟୋନ ପମ୍ପ ଇନହିବିଟର ବା ପିପିଆଇ (proton pump inhibitors/ PPI) ଔଷଧ ସ‌ହ ସମତୁଲ ଭାବରେ କାମ କରେ । ଏହା ପାଟିରେ ଦିଆଯାଏ । ଏହାର ପ୍ରଭାବ କିଛି ଘଣ୍ଟା ମଧ୍ୟରେ ଆରମ୍ଭ ହୋଇ ଦୁଇ ଦିନ ପର୍ଯ୍ୟନ୍ତ ରହେ ।
ଲାନ୍ସୋପ୍ରାଜୋଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ଉଦର ଯନ୍ତ୍ରଣା (abdominal pain) ଓ ଅଇ (nausea) ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଓଷ୍ଟିଓପୋରୋସିସ, ଅଳ୍ପ ରକ୍ତ ମାଗନେସିଅମ (low blood magnesium), କ୍ଲସ୍ଟ୍ରିଡିଅମ ଡିଫିସିଲ ସଂକ୍ରମଣ (Clostridium difficile infection) ଓ ନିମୋନିଆ ଆଦି ରୋଗ ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ନିରାପତ୍ତା ସନେହ ଜନ‌କ । ପାକସ୍ଥଳୀର ପାରାଏଟାଲ ଜୀବକୋଷରେ (parietal cell) ଥିବା ହାଇଡ୍ରୋଜେନ ପୋଟାସିଅମ ଏଟିପେଜକୁ (H+/K+-ATPase) ଅବରୋଧ କରି ଏହା କାର୍ଯ୍ୟକ୍ଷମ ହୁଏ ।
ବାହ୍ୟ ଲିଙ୍କ
ଶ୍ରେଣୀ:ଔଷଧ ଶ୍ରେଣୀ:ଚିକିତ୍ସା ବିଜ୍ଞାନ
ଲକିର ଲକ୍‌ଡାଉନ୍ ଲଭ୍ ଷ୍ଟୋରୀ
ଲକିର ଲକ୍‌ଡାଉନ୍ ଲଭ୍ ଷ୍ଟୋରୀ, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ତରଙ୍ଗ ସିନେ ପ୍ରଡକ୍ସନରେ ନିର୍ମାଣ କରାଯାଇଥିଲା । ଏହି କଥାଚିତ୍ରଟିର ସଂଳାପ ଲେଖିଥିଲେ ମୋନାଲିସା ମହାନ୍ତି ଓ ବି. ଚନ୍ଦନ କୁମାର । ଦେବୀଦତ୍ତ ମହାନ୍ତି ଓ ସନ୍ତୋଷ ନାରାୟଣ ଦାଶ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଓ ତମନ୍ନା ବ୍ୟାସ । ବବି ମିଶ୍ର, ପପୁ ପମ ପମ, ତୃପ୍ତି ସିହ୍ନା, ପ୍ରଦ୍ୟୁମ୍ନ ଲେଙ୍କା, ଜୀବନ ପଣ୍ଡା, ଚୌଧୁରୀ ଜୟପ୍ରକାଶ ଦାସ, ତ୍ରିଭୁବନ ପଣ୍ଡା, କୁନାଲ, ସୋମୁ, ମାନସ ମିଶ୍ର, ରବି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୦ ମସିହାର ଅକ୍ଟୋବର ୧୮ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ପ୍ରଥମ ଲକ୍‌ଡାଉନ୍ ସମୟରେ ସୁଟିଂ କରାଯାଇଥିଲା ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୨୦ର ଓଡ଼ିଆ କଥାଚିତ୍ର‌ ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଶ୍ରେଣୀ:ଓଟିଟିରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଡମ୍ବରୁ ଶିଶା
ଡମ୍ବରୁ ଶିଶା (ଜନ୍ମ: ୨୮ ମାର୍ଚ୍ଚ ୧୯୮୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଚିତ୍ରକୋଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ସେ ପ୍ରଥମ ବଣ୍ଡା ବ୍ୟକ୍ତି ଯିଏକି ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଡମ୍ବରୁ ଶିଶା ୧୯୮୦ ମସିହାର ମାର୍ଚ୍ଚ ୨୮ ତାରିଖରେ ମାଲକାନାଗିରି ଜିଲ୍ଲାର ଖୁରିଗୁଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ ।
ରାଜନୈତିକ ଜୀବନ
ଡମ୍ବରୁ ଶିଶା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୮୦ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ମାଲକାନଗିରି ଜିଲ୍ଲାର ଲୋକ ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ପରୀ ଅପହରଣ ଓ ହତ୍ୟାକାଣ୍ଡ
ପରୀ ଅପହରଣ ଓ ହତ୍ୟାକାଣ୍ଡ ଓଡ଼ିଶାର ଯଦୁପୁର ଗ୍ରାମରେ ଘଟିଥିବା ଏକ ଅପହରଣ ଓ ହତ୍ୟାକାଣ୍ଡ ଏବଂ ଓଡ଼ିଶା ଉଚ୍ଚ ନ୍ୟାୟାଳୟରେ ବର୍ତ୍ତମାନ ବିଚାରାଧୀନ ଏକ ଅପରାଧ ତଦନ୍ତ ମାମଲା । ନୟାଗଡ଼ ଜିଲ୍ଲାର ପାଞ୍ଚ ବର୍ଷୀୟା ଶିଶୁକନ୍ୟା ଅମୃତା ସ୍ନେହା (ପରୀ ନାମରେ ଜଣା) ୨୦୨୦ ଜୁଲାଇ ୧୪ ତାରିଖ ଦିନ ଅପହରଣ ପରେ ହତ୍ୟା କରଯାଇଥିବାର ଅଭିଯୋଗ ହୋଇଥିଲା । ଚାରିମାସ ବିତିଲା ପରେ ମଧ୍ୟ ହତ୍ୟାକାରୀ ଧରା ନପଡ଼ିବାରୁ ପରୀର ପିତାମାତା ଓଡ଼ିଶା ବିଧାନ ସଭା ସମ୍ମୁଖରେ ଆତ୍ମାହୁତି ଉଦ୍ୟମ କରିଥିଲେ । ଏହା ପରେ ଘଟଣାଟି ଅଧିକ ଲୋକଲୋଚନକୁ ଆସିଥିଲା ଓ ଓଡ଼ିଶା ବ୍ୟାପୀ ବିଭିନ୍ନ ସଂଗଠନ ତରଫରୁ ତୁରନ୍ତ ତଦନ୍ତ ଓ ବିଚାର ପାଇଁ ଦାବୀ ହୋଇଥିଲା ।
ହତ୍ୟାକାଣ୍ଡ
୨୦୨୦ ଜୁଲାଇ ୧୪ ତାରିଖ ଦିନ ଘର ଆଗରେ ଖେଳୁଥିବା ସମୟରେ ଅମୃତା ନିଖୋଜ ହୋଇଯାଇଥିଲା । ପରିବାର ଲୋକେ ବହୁ ଖୋଜାଖୋଜି କରି ଝିଅକୁ ନପାଇ ନୟାଗଡ଼ ସଦର ଥାନାରେ ଅଭିଯୋଗ କରିଥିଲେ । ପରୀର ମୃତ୍ୟୁକୁ ନେଇ ଜୁଲାଇ ୧୭ରେ ଥାନାରେ ପୋଲିସ ମାମଲା ରୁଜୁ କରିଥିଲା । ପରିବାର ଲୋକେ ଜିଲ୍ଲାପାଳ ଓ ପୋଲିସ ସବ ଇନସ୍ପେକ୍ଟରଙ୍କୁ ଭେଟିବା ପରେ ପୋଲିସ ଘଟଣାର ତଦନ୍ତ କରିବା ସହ ସନ୍ଧାନୀ କୁକୁର ଦଳ ଆଣି ଅଧିକ ତଦନ୍ତ କରିଥିଲେ । ଘଟଣାର ୯ଦିନ ପରେ ଜୁଲାଇ ୨୩ ତାରିଖ ଅପରାହ୍ଣରେ ବାଡ଼ି ପଟ ପୋଖରୀ କୁଳରେ ବସ୍ତାରେ ବନ୍ଧା ଅବସ୍ଥାରେ ଅମୃତାର ବିଖଣ୍ଡିତ ଓ ଗଳିତ ମୃତଦେହ ମିଳିଥିଲା । ମୃତ ଶରୀରର ୧୨ ଖଣ୍ଡ ହାଡ଼, ଦାନ୍ତ ଓ ମୁଣ୍ଡର ଖପୁରୀ ଏହି ବସ୍ତାରେ ଥିଲା । ଜୁଲାଇ ୨୩ରେ ଗଳିତ ଶବ ମିଳିବା ପରେ ଶବ ବ୍ୟବଚ୍ଛେଦ କରାଯାଇଥିଲା । ଶବ ନଷ୍ଟ ହୋଇଯାଇଥିବାରୁ ରିପୋର୍ଟରେ ମୃତ୍ୟୁର କାରଣ ଜଣାପଡ଼ିନଥିଲା । ପରିବାର ଲୋକେ ଅମୃତାକୁ କେହି ହତ୍ୟା କରି ଯକୃତ ଓ ଆଖି ତାଡ଼ି ନେଇଥିବାର ଅଭିଯୋଗ କରିଥିଲେ ।
ତଦନ୍ତ ପାଇଁ ଦାବୀ
ଏହି ଘଟଣାର ଅଧିକ ତଦନ୍ତ ଦାବୀ କରି ସ୍ଥାନୀୟ ବ୍ୟକ୍ତିବିଶେଷ ଓ ସଂଗଠନସବୁ ବିକ୍ଷୋଭ, ରାସ୍ତାରୋକ, ଆମରଣ ଅନଶନ କରିବା ପରେ ଉପଜିଲ୍ଲାପାଳ ଗଣମାଧ୍ୟମ ଉପସ୍ଥିତିରେ ଅପରାଧୀଙ୍କୁ ତୁରନ୍ତ ଗିରଫ କରିବା ପାଇଁ ପ୍ରତିଶ୍ରୁତି ଦେଇଥିଲେ । ୨୦୨୦ ନଭେମ୍ବର ୨୪ ତାରିଖ ଦିନ ସକାଳୁ ବିଧାନ ସଭା ସାମ୍ନାରେ ଅମୃତାର ପିତା ଅଶୋକ ସାହୁ ଏବଂ ମାତା ସୌଦାମିନୀ ସାହୁ ଆତ୍ମାହୁତି ଉଦ୍ୟମ କରିଥିଲେ ।
ତଦନ୍ତ
୨୦୨୦ ନଭେମ୍ବର ୨୮ ତାରିଖରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏସଆଇଟି ତଦନ୍ତ ପାଇଁ ନିର୍ଦ୍ଦେଶ ଦେଇଥିଲେ । ଅଧୁନା ଏହି ମାମଲାର ତଦନ୍ତ ଭାର ଅରୁଣ ବୋଥ୍ରାଙ୍କ ନେତୃତ୍ବରେ ଗଠିତ ଏକ ପାଞ୍ଚ ଜଣିଆ ଦଳ କରୁଛି ।
ଆଧାର
ଶ୍ରେଣୀ:ଓଡ଼ିଶାରେ ଅପରାଧ ଶ୍ରେଣୀ:ନୟାଗଡ଼ ଜିଲ୍ଲା
ଆଫ୍ଲିବରସେପ୍ଟ
ଆଫ୍ଲିବରସେପ୍ଟ, ବେପାର ନାମ ଇଲିଆ ଏବଂ ଜାଲ୍ଟ୍ରାପ୍, ଏକ ଔଷଧ ଯାହା ମାକୁଲାର ଡିଜେନେରେସନ ଏବଂ ଶରୀରର ବିଭିନ୍ନ ଅଂଶକୁ ବ୍ୟାପିଥିବା କଲୋରେକ୍ଟାଲ୍ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । କୋଲୋନ୍ କର୍କଟ ପାଇଁ ଏହା ଫ୍ଲୋରୋୟୁରେସିଲ୍, ଲ୍ୟୁକୋଭୋରିନ୍ ଏବଂ ଇରିନୋଟେକାନ୍ ସହିତ ଦିଆଯାଏ । ଏହା ଆଖିରେ ଇଞ୍ଜେକ୍ସନ କିମ୍ବା ଶିରାଭ୍ୟନ୍ତର ଇନଫ୍ୟୁଜନ‌ଦ୍ୱାରା ବ୍ୟବହୃତ ହୁଏ।|
ଆଖିରେ ବ୍ୟବହୃତ ହେଉଥିବା ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସବକଞ୍ଜକ୍ଟାଇଭାଲ୍ ରକ୍ତସ୍ରାବ, ଆଖି ଯନ୍ତ୍ରଣା ଏବଂ ମୋତିଆବିନ୍ଦୁ ହୋଇପାରେ । କର୍କଟ ପାଇଁ ବ୍ୟବହୃତ ହେଉଥିବା ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, ତରଳ ଝାଡ଼ା, ଅଧିକ ଯକୃତ ଏନଜାଇମ୍ ଏବଂ କମ୍ ପ୍ଲାଲେଟ୍ ହୋଇପାରେ । କର୍କଟ ନିମନ୍ତେ ବ୍ୟବହୃତ ହେଉଥିବା ଔଷଧର ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଜଠରାନ୍ତ୍ର ଛିଦ୍ର ଏବଂ କ୍ଷତ ଉତ୍ତମ ରୂପେ ଭଲ ନ ହେବା ଦେଖାଯାଏ । ଏହା ଭାସ୍କୁଲାର ଏଣ୍ଡୋଥେଲିଆଲ୍ ବୃଦ୍ଧି ଫ୍ୟାକ୍ଟର୍ (VEGF) ଏବଂ ପ୍ଲାସେଣ୍ଟାଲ୍ ବୃଦ୍ଧି ଫ୍ୟାକ୍ଟର୍ (PlGF)ର ଏକ ଅବରୋଧକାରୀ ଔଷଧ ।
ଆଫ୍ଲିବରସେପ୍ଟ ୨୦୧୨ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ନିମନ୍ତେ ଅନୁମୋଦନ କରାଯାଇଥିଲା ।   ଆଖି ଉପଚାର ନିମନ୍ତେ  ଯୁକ୍ତରାଷ୍ଟ୍ରରେ ମାସକୁ ଥରେ ଦିଆଯାଉଥିବା ମାତ୍ରାର ମୂଲ୍ୟ ୧୯୫୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୪୧ ପାଉଣ୍ଡ ।ଅଟେ । କର୍କଟ ରୋଗ ପାଇଁ ବ୍ୟବହୃତ ୨୫ମିଗ୍ରା/ମିଲି ଥିବା 4 ମି.ଲି. ଦ୍ରବଣର ମୂଲ୍ୟ ଯୁକ୍ତରାଷ୍ଟ୍ରରେ ୧୬୮୦ ଡଲାର ଓ ଯୁକ୍ତରାଜ୍ୟରେ ୧୯୬ ପାଉଣ୍ଡ ।
ପ୍ଲୁଟୋନିଅମ
ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ Pu ଓ ପରମାଣୁ କ୍ରମାଙ୍କ ୯୪ ।
ଆଫ୍ଲିବରସେପ୍ଟ
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ଲୁଟୋନିଅମ
ବାହାର ତଥ୍ୟ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
କବିତା ବାରିକ
କବିତା ବାରିକ, ଜଣେ ଓଡ଼ିଆ ସାହିତ୍ୟିକା । ସାହିତ୍ୟର ବହୁବିଧା ଯଥା ଗଳ୍ପ, ଉପନ୍ୟାସ, ପ୍ରବନ୍ଧ ଓ ସମାଲୋଚନା ସାହିତ୍ୟରେ ସେ ଲେଖନୀ ଚାଳନା କରନ୍ତି । ତାଙ୍କର ଅନେକ ପୁସ୍ତକ ପ୍ରକାଶିତ ହୋଇଛି ଓ ଅନ୍ୟ ଭାଷାକୁ ଅନୁବାଦିତ ମଧ୍ୟ ହୋଇଛି । ବୃତ୍ତିରେ ସେ ଜଣେ ଅଧ୍ୟାପିକା । ସେ ମହାରାଜ ପୂର୍ଣ୍ନଚନ୍ଦ୍ର ମହାବିଦ୍ୟାଳୟ ଓ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟରେ ଅଧ୍ୟାପନା କରିଛନ୍ତି ।
ସାହିତ୍ୟ ସର୍ଜନା
୧୯୭୭ ମସିହାରେ ବାରିପଦାର ମହାରାଜ ପୂର୍ଣ୍ନଚନ୍ଦ୍ର ମହାବିଦ୍ୟାଳୟରେ ପାଠ ପଢ଼ିବା ସମୟରେ ସେଠାକାର ମୁଖପତ୍ର ଭଞ୍ଜପ୍ରଭାରେ କବିତାଙ୍କର ଗପ ମୋନାଲିସାର ହସ ଓ ଅନ୍ୟ ପୃଥିବୀର ମଣିଷ ପ୍ରକାଶ ପାଇଥିଲା । ଏ ସବୁ ଗପ ଥିଲା ତାଙ୍କର ପ୍ରଥମ ପ୍ରକାଶିତ ଗଳ୍ପ । ସେହି ସମୟରେ ଭଦ୍ରକରୁ ପ୍ରକାଶିତ ପତ୍ରିକା ଗଳ୍ପଝରରେ ତାଙ୍କର ଗପ କ୍ୟାମେରାମ୍ୟାନ, ଇଲିଶିର ଆଖି ଓ ବିଗତ ଯୌବନା ପ୍ରକାଶ ପାଇଥିଲା । ୧୯୮୧ ମସିହାରେ ଉତ୍କଳ ବିଶ୍ୱବିଦ୍ୟାଳୟରେ ପଢୁଥିବା ସମୟରେ ଝଙ୍କାର ପତ୍ରିକାରେ ତାଙ୍କ ଗପ ସ୍ମୃତିର ସହର । ଏ ଗପ ଲୋକପ୍ରିୟ ହୋଇଥିଲା ଓ ତାଙ୍କୁ ପାଠକୀୟ ସ୍ୱୀକୃତି ଆଣିଦେଇଥିଲା । ସେହି ସମୟରେ ତାଙ୍କର ଗଳ୍ପ ଇସ୍ତାହାର, ସୁଚରିତା ଓ ଗୋକର୍ଣ୍ଣିକା ଆଦି ପତ୍ରିକାରେ ମଧ୍ୟ ପ୍ରକାଶ ପାଉଥିଲା ।
୧୯୮୧ ମସିହାରେ ତାଙ୍କର ପ୍ରଥମ ଉପନ୍ୟାସ ପର୍ଦ୍ଦାପଛର ଗୀତ ପ୍ରକାଶିତ ହୋଇଥିଲା । ପ୍ରକାଶକ ଥିଲେ କଟକର ବୁକ୍ସ ଆଣ୍ଡ ବୁକ୍ସ । ୨୦୧୮ ମସିହାରେ ମୟୂରଭଞ୍ଜରୁ ପ୍ରକାଶିତ ଉତ୍କଳପ୍ରଭାର ପୁନଃପ୍ରକାଶନ ସେ ଆରମ୍ଭ କରିଥିଲେ ।
ରଚନାବଳୀ
ଏଯାବତ କବିତାଙ୍କର ୧୪ଟି ଗଳ୍ପ ସଂକଳନ, ୬ଟି ଉପନ୍ୟାସ ଓ ୧୧ଟି ପ୍ରବନ୍ଧ ସଂକଳନ ପ୍ରକାଶିତ ହୋଇସାରିଛି । ତାଙ୍କର କେତୋଟି ପୁସ୍ତକର ତାଲିକା :
ଆଧାର
ଶ୍ରେଣୀ:ଓଡ଼ିଆ ଲେଖକ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:୧୯୬୦ ଜନ୍ମ
ପାତାଳି
ପାତାଳି
ଭକ୍ତି,ଭାବ,ଆବେଗ ଓ ସମର୍ପଣ ଉପରେ ରହିଥାଏ ମହାପ୍ରଭୁଙ୍କ ଉପାସନା । ଏହି ଉପାସନାରେ ବହୁ ରହସ୍ୟମୟ କଥା ରହିଛି । ପ୍ରତିଟି ପରମ୍ପରାରେ ରହିଛି କିଛିନାକିଛି ଭିନ୍ନତା । ମହାପ୍ରଭୁଙ୍କ ମାନବୀୟ ଲୀଳାରେ ତାଙ୍କ ପରିବାର ଅଛି ।ଏହି ପରିବାରରେ ପଟି ଓ ଦଇତା ସେବକମାନେ ନିଜକୁ ତାଙ୍କ ବଂଶଧର ବୋଲି କୁହାନ୍ତି ।ସେଥିପାଇଁ ମହାପ୍ରଭୁଙ୍କ ନବକଳେବରରେ ହୁଏ ପାରିବାରିକ ଲୀଳା । ମହାପ୍ରଭୁ ହେଉଛନ୍ତି ପରିବାରର ମୁଖିଆ । ମହାପ୍ରଭୁଙ୍କ ଶ୍ରୀଅଙ୍ଗରୁ ବ୍ରହ୍ମ କାଢାଯିବା ପରେ ସେ ହୁଅନ୍ତି ନିର୍ଜୀବ । ତାପରେ ଆରମ୍ଭ ହୁଏ ବିଦାୟୀ ଲୀଳା । ଜ୍ୟେଷ୍ଠକୃଷ୍ଣ ଚତୁର୍ଦ୍ଦଶୀ ରାତିର ଚତୁର୍ଥ ପ୍ରହରରେ ଏହି ଗୁପ୍ତ ନୀତି ସରିବା ପରେ ବିଦାୟୀ ବିଗ୍ରହଙ୍କୁ ପରିବାରର ମୁଖ୍ୟଙ୍କ ଦେହାବସାନ ଭଳି ପତି ଓ ଦଇତା ସେବକମାନେ କାନ୍ଧରେ କୋଇଲି ବୈକୁଣୁକୁ ନେଇଥାନ୍ତି, ଏଠାରେ ଶିଆଳି ଲତା ତଳେ 'କୋଠସୂଆଁ ସେବକଙ୍କ'ଦ୍ୱାରା ପୂର୍ବରୁ ଖୋଳାଯାଇଥିବା ୬ ହାତ ଗଭୀର,୯ ହାତ ବ୍ୟାସ ପରିମିତ ଗର୍ତ୍ତରେ କର୍ପୁର,ଚନ୍ଦନ ଓ ପାଟବସ୍ତ୍ର ସହ ଶ୍ରୀବିଗ୍ରହଙ୍କୁ ପାତାଳି କରିଥାନ୍ତି । ଏହା ପରେ ନିଜ ହାତରେ ମାଟି ଢାଙ୍କି ଦିଅନ୍ତି । ତ।ଳଧ୍ୱଜ ରଥର ସାରଥୀ ମାତଳୀ, ନନ୍ଦିଘୋଷ ରଥର ସାରଥୀ ଦ।ରୁକ ଓ ଦେବୀଦଳନ ରଥର ସାରଥୀ ଅର୍ଜୁନଙ୍କୁ ମଧ୍ୟ ପାତାଳି କରାଯାଏ । ୨୭ପାର୍ଶ୍ୱ ଦେବଦେବୀ,୧୨ଘୋଡ଼ା, ୬ଶୁଆ ମଧ୍ୟ ପାତାଳି ହୁଅନ୍ତି। ଭୋଇ ସେବକମାନେ ଦୋଳବେଦୀ କୋଣରେ ରଖାଯାଇଥିବା ବିଗ୍ରହମାନଙ୍କୁ ବାହାର କରନ୍ତି । ସେବକମାନେ ବାହୁଙ୍ଗି ସାହାଯ୍ୟରେ କୋଇଲି ବୈକୁଣ୍ଠକୁ ବୋହି ନିଅନ୍ତି । ସେହିଠାରୁ ଫେରିବାପରେ ମହାପ୍ରଭୁଙ୍କ ପରିବାର ସଦସ୍ୟ ବୋଲି ପରିଚିତ ଦଇତା,ପତି,ମହାପାତ୍ର ,ଶୁଦ୍ଧସୁଆର, ଦତମହାପାତ୍ର,ଦେଉଳକରଣ ଓ ତଢଉକରଣମାନେ ପାଳନ୍ତି ଶୁଦ୍ଧିକ୍ରିୟା । ୧୦ ଦିନ ପର୍ଯ୍ୟନ୍ତ ସମସ୍ତେ ପାଳନ୍ତି ଛୁଆଁଛୁତି । ଘରେ ଅଶୌଚ ପାଳନ ହୁଏ । ତେଲ, ଲୁଣ ହୁଏ ବାରଣ । ୧୦ ଦିନ ସମସ୍ତେ ହୁଅନ୍ତି ଶୁଦ୍ଧି । ମାର୍କଣ୍ଡେୟ କୂଳରେ ଆବାଳବୃଦ୍ଧ ବନିତା ସମସ୍ତେ ଶୁଦ୍ଧି ହବାକୁ ପହଞ୍ଚନ୍ତି । ପୁରୁଷମାନେ ଲଣ୍ଡା ହୁଅନ୍ତି ଓ ମହିଳାମାନେ ତେଲ ହଳଦୀ ଲଗାଇ ଗାଧୋଇଥାନ୍ତି । ଶୁଦ୍ଧି ହୋଇ ଫେରିବାପରେ ଜ୍ଞାତିକୁଟୁମ୍ବ ଓ ପରିଜନଙ୍କୁ ମହାପ୍ରସାଦ ଦେଇଥାନ୍ତି ।
ଶୁଦ୍ଧିକ୍ରିୟା
ମହାପ୍ରଭୁଙ୍କର ଘଟାନ୍ତର ପରେ ପାଳନ ହେଉଅଛି ଶୁଦ୍ଧି ସଂସ୍କାର । ଏ ସମ୍ବନ୍ଧରେ ଶାସ୍ତ୍ରରେ ବିଶେଷ କିଛି ବର୍ଣ୍ଣନା ନ ଥଲେ ମଧ୍ୟ ପରମ୍ପରା କ୍ରମରେ ଶ୍ରୀମନ୍ଦିରର ପାଞ୍ଚ ପ୍ରକାର ସେବକ ଏହାକୁ ପାଳନ କରୁଛନ୍ତି । ଏମାନଙ୍କ ବ୍ୟତୀତ ତେର ଜଣ କୋଠ ସୁଆଁସିଆ ମଧ୍ୟ ଅଶୌଚ ପାଳନ କରୁଛନ୍ତି । କୋଠ ସୁଆଁସିଆମାନେ ସମାଧି କାର୍ଯ୍ୟ ସମ୍ପୂର୍ଣ୍ଣ କରିବା ପାଇଁ ଏକ ପ୍ରକାର ସ୍ୱତନ୍ତ୍ର ଅସ୍ତ୍ର ବ୍ୟବହାର କରିଥାନ୍ତି । ଏହି ସ୍କତନ୍ତ୍ର ଅସ୍ତ୍ରଟି ଦୋଳବେଦୀ ପରିସରରେ ଅସ୍ଥାୟୀ କମାରଶାଳରେ ନିର୍ମାଣ କରାଯାଇଥାଏ । ଶୁଦ୍ଧିକ୍ରିୟା ସମୟରେ ଘରମାନଙ୍କରେ ଯେପରି ଭାବରେ ସଜକ୍ରିୟା କିମ୍ବା ୪ର୍ଥ ଦିନଠାରୁ କ୍ରିୟା ଧରାଯାଏ ସେଭଳି ଦାରୁବ୍ରହ୍ମଙ୍କ ଘଟାନ୍ତର ପରେ କ୍ରିୟା ଧରାଯାଉଥବାର କୌଣସ ନଜିର ଦେଖାଯାଏ ନାହିଁ । ସେ ଦାରୁବ୍ରହ ହୋଇଥବାରୁ ତାଙ୍କର ଏହି କ୍ରିୟା ଆବଶ୍ୟକ ହୁଏନାହିଁ ବୋଲି କେତେକ ମତବ୍ୟକ୍ତ କରନ୍ତି ।
ତୁଠ
ସମସ୍ତେ ଶୁଦ୍ଧି ହୁଅନ୍ତି ହେଲେ ମାର୍କଣ୍ଡେୟ ପୁଷ୍କରିଣୀର ଭିନ୍ନଭିନ୍ନ  ତୁଠରେ । ପରମ୍ପରା ଅନୁଯାୟୀ ମାର୍କଣ୍ଡେୟ ପୁଷ୍କରିଣୀରେ ହୁଏ ୬ଟି ତୁଠ । ଦଇତାରେସବକଙ୍କ ଗୃହର ମହିଳା ଓ ଶିଶୁମାନେ ଘରେ ସ୍ନାନ କରି ପ୍ରଶାସନ ଯୋଗାଇଥବା ନୂଆଲୁଗା ପିନ୍ଧି ଦଶାହ ପାଳନ କରିଥାନ୍ତି । ପରମ୍ପରା କ୍ରମରେ ଏହି ଅଶୌଚ ଲୀଳା କେତେକ ସେବକ ପାଳନ କରୁଥିଲେ ମଧ ଶାସ୍ତ୍ରୀୟ ଦୃଷ୍ଟିକୋଣରୁ ମହାପ୍ରଭୁଙ୍କ ମହା ଅଣସର ଲୀଳା ବନ୍ଦ ହୁଏନାହିଁ । ଦଇତାପତି ସେବକ ଓ ପତିମହାପାତ୍ର ସେବକ ବିଧି ଅନୁଯାୟୀ ଅଣସର ମଣ୍ଡପରେ ନୂତନ ବିଗ୍ରହଙ୍କର ଅଣସର ସେବା ଅବ୍ୟାହତ ରଖିଥାନ୍ତି । ପ୍ରକାଶଯୋଗ୍ୟ ଯେ, ଦଇତାଙ୍କ ଘରେ ମଧ୍ୟ କୌଣସି ପ୍ରକାର ଅଶୌଚ ହେଲେ ଅଣସର ସେବାରେ କୌଣସି ସେବା ବନ୍ଦ ହୁଏନାହିଁ । ସେମାନେ ସଙ୍ଗେ ସଙ୍ଗେ ଶୈଚ ହୋଇ ନିର୍ମାଲ୍ୟ ଭକ୍ଷଣ କରି ଦିବ୍ୟ ସଂକଳ୍ପରେ ପୁଣି ମହାପ୍ରଭୁଙ୍କ ସେବାରେ ଯୋଗଦାନ କରିଥାନ୍ତି । ଲୌକିକ ରୀତିରେ ଯେଉଁଭଳି ଭାବେ ଗୁପ୍ତସେବା କାଳରେ ତାଙ୍କ ଘରେ ଅଶୌଚ ନାହିଁ ସେହିଭଳି ମହାପ୍ରଭୁଙ୍କ ଘଟାନ୍ତର କାଳରେ ସେମାନଙ୍କର ଅଶୌଚ ନାହିଁ ।
ପାତାଳିକୁ ଯିବା ପୂର୍ବ କାର୍ଯ୍ୟ
ଅଣସର ଘରେ ଆଲୋକ ମନା : -
ମହାପ୍ରଭୁଙ୍କ ୧୫ ଦିନର ଅଣସର ହେଉ କି ୪୫ ଦିନର ମହାଅଣସର,ଜଗମୋହନଦ୍ୱାରାଠାରୁ ରତ୍ନସିଂହାସନ ପର୍ଯ୍ୟନ୍ତ ଆଲୋକ ମନା । କେବଳ ପାରମ୍ପରିକ ଦୀପ ବା ଆଖଣ୍ଡ ଆଲୋକରେ ହେବ ରୀତିନୀତି ଓ ଦର୍ଶନ । ଏହି ପରମ୍ପରା ବର୍ଷକ ୧୨ ମାସ ଚାଲିଥିଲା । ମାତ୍ର ଏବେ କେବଳ ଅଣସର ଓ ମହାଅଣସରରେ ସିମୀତ ହୋଇ ରହିଯାଇଛି ।
ଶ୍ରୀମନ୍ଦିର ପରମ୍ପରା ଅନୁଯାୟୀ ଦର୍ଶନ ଅଖଣ୍ଡ ଦୀପରେ ହବ କଥା । ସେଥିପାଇଁ ୧୨ଟି ଅଖଣ୍ଡ ସର୍ବଦା ଗର୍ଭ ଗୃହରେ ଜଳୁଥାଏ । ଏହି ଅଖଣ୍ଡ ଦୀପକୁ ଜଳାଇବା ପାଇଁ ରହିଥାନ୍ତି 'ଅଖଣ୍ଡ' ସେବକ । ଅଖଣ୍ଡ ସେବକମାନେ ଭିତରେ ଏହାକୁ ଜଳାଇ ଗମ୍ଭୀରାକୁ ଆଲୋକିତ କରନ୍ତି । ମାତ୍ର ଏବେ ତାହା ଆଉ ନାହିଁ । ଗମ୍ଭୀରା ଭିତରେ ଉଜ୍ୱଲ ବିଜୁଳି ଆଲୋକ ଜଳିଲାଣି । ହେଲେ ଏହାକୁ ଅଣସର ବା ମହାଅଣସର ସମୟରେ ବାରଣ କରାଯାଉଛି । ଅଣସାରା ସମୟରେ ଭିତରକାଠ ନିକଟରେ ତାଟି ବନ୍ଧଯାଏ । ସେହି ତାଟି ପଛକୁ କଳାହାଟ ଦ୍ୱାର ପର୍ଯ୍ୟନ୍ତ ରହେ ଅଣସର ପିଣ୍ଡି । ଏହା ଆଗରେ ବସନ୍ତି ପଟିଦିଅଁ,ଶ୍ରୀଦେବୀ ,ଭୂଦେବୀ ,ରାମକୃଷ୍ଣ, ମଦନମୋହନ, ନାରାୟଣ ପ୍ରମୁଖ । ଅଣସର ସମୟରେ ଏହି ଦିଅଁମାନଙ୍କ ପାଖରେ କିମ୍ବା ପଛପଟ ଅଣସର ପିଣ୍ଡିରେ ଆଲୋକ ଜଳେ ନାହିଁ । କେବଳ ଜଳୁଥାଏ ଅଖଣ୍ଡ । ଅଣସର ପିଣ୍ଡିରେ ଅଖଣ୍ଡ ଜଳାଇ ମହାପ୍ରଭୁଙ୍କ ଗୁପ୍ତସେବା ହେଉଥିବାବେଳେ ପଟିଦିଅଁଙ୍କ ନିକଟରେ ଜଳୁଥାଏ ଅଖଣ୍ଡ । ସେହି ଅଖଣ୍ଡ ଆଲୋକରେ ଭକ୍ତ ଦର୍ଶନ କରନ୍ତି ଦିଅଁଙ୍କୁ,ଯାହା ଆଜି ମଧ୍ୟ ପ୍ରଚଳିତ ।
୨୦୧୫ ମସିହାରେ ଅଣସର ଘରକୁ ପ୍ରବେଶ
ପାତାଳି ହେବେ ବିଦାୟୀ ଶ୍ରୀବିଗ୍ରହ ଦୀର୍ଘ ୧୯ବର୍ଷ ପରେ ଶ୍ରୀବିଗ୍ରହରୁ ବ୍ରହ୍ମ ଅଲଗା ହେବେ ।
ଆଧାର
ଶ୍ରେଣୀ:ଜଗନ୍ନାଥ ଧର୍ମର ପର୍ବ ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ମା' ଯାହାର ସାହା
ଉତ୍ତମ ମହାନ୍ତି, ଅପରାଜିତା ମହାନ୍ତି, ମିହିର ଦାସ, ଦେବୁ ବୋଷ, ଜୟୀରାମ ସାମଲ, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ବାହାର ଆଧାର
ଶ୍ରେଣୀ:୧୯୯୨ର ଓଡ଼ିଆ କଥାଚିତ୍ର
କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ
କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ ୧୯୯୬ମସିହାରୁ ପ୍ରଦାନ କରାଯାଉଛି । ପ୍ରତିବର୍ଷ ୬ଜଣ ସାହିତ୍ୟିକଙ୍କୁ ଏହି ପୁରସ୍କାର ପ୍ରଦାନ କରାଯାଏ । ୨ଟି ପୁରସ୍କାର ଶାସ୍ତ୍ରୀଓ ଓ ମଧ୍ୟଯୁଗୀୟ ସାହିତ୍ୟରେ ଉତ୍କୃଷ୍ଟ ସାହିତ୍ୟ ରଚନା ପାଇଁ ଏବଂ ୪ଟି ପୁରସ୍କାର(ପୂର୍ବ, ପଶ୍ଚିମ, ଉତ୍ତର ଓ ଦକ୍ଷୀଣ କ୍ଷେତ୍ରୀୟ ସାହିତ୍ୟ ପାଇଁ ଗୋଟିଏ ଲେଖାଏଁ ପୁରସ୍କାର) ଏକାଡେମୀଦ୍ୱାରା ସ୍ୱୀକୃତି ପାଇଥିବା ୨୪ଟି ଭାଷାଭିନ୍ନ ଅନ୍ୟ ଭାଷାରେ ରଚନାତ୍ମକ କାର୍ଯ୍ୟନିମନ୍ତେ ପ୍ରଦାନ କରାଯାଏ । ପୁରସ୍କାରରେ ମାନପତ୍ର,ଉପଢୌକନ ସହ ଏକ ଲକ୍ଷ ଟଙ୍କା ପ୍ରଦାନ କରାଯାଏ । ୨୪ଟି ସ୍ୱୀକୃତ ଭାଷାପାଇଁ ଏକାଡେମୀର ମୁଖ୍ୟ ପୁରସ୍କାର ପ୍ରଦାନ କରାଯାଇଥାଏ ।
ଆଧାର
ଶ୍ରେଣୀ:ଓଡ଼ିଆ ଭାଷା ଶ୍ରେଣୀ:ଓଡ଼ିଆ ସାହିତ୍ୟ
ସେଫିଡେରୋକଲ
ସେଫିଡେରୋକଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଫେଟ୍ରୋଜା, ହେଉଛି ଏକ ଆଣ୍ଟିବାୟୋଟିକ୍ ଯାହା ଜଟିଳ ମୂତ୍ରନଳୀ ସଂକ୍ରମଣ ଏବଂ ଡାକ୍ତରଖାନାରେ ଗୃହିତ ନିମୋନିଆର ଚିକିତ୍ସା ପାଇଁ ବ୍ୟବହୃତ ହୁଏ । ସୁଡୋମୋନାସ୍ ଏରୁଜିନୋସା ସହିତ ଅନ୍ୟାନ୍ୟ ସଂକ୍ରମଣର ଚିକିତ୍ସା କାମ ନକରିବାବେଳେ ଏହା ବ୍ୟବହୃତ ହୁଏ | ଏହା ଏକ ଶିରାରେ ଇଞ୍ଜେକ୍ସନ ଦେଇ ଦିଆଯାଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା, କୋଷ୍ଠକାଠିନ୍ୟ, ରାସ, କ୍ୟାଣ୍ଡିଡିଆସିସ୍, ଯକୃତ ସମସ୍ୟା ଏବଂ କମ୍ ପୋଟାସିୟମ୍ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍, କ୍ଲୋସ୍ଟ୍ରିଡିଅମ ଡିଫିସିଲ ସଂକ୍ରମଣ ଏବଂ ବାତ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ସେଫାଲୋସ୍ପୋରିନ୍ ପରିବାରର ଏକ ଔଷଧର ।
୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୦ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ସେଫିଡେରୋକଲ ଅନୁମୋଦିତ ହୋଇଥିଲା। ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୫ ମାତ୍ରାର ମୂଲ୍ୟ ପ୍ରାୟ ୧,୩୦୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ପରିମାଣ ମୂଲ୍ୟ ପ୍ରାୟ ୨,୦୦୦ ଡଲାର ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଆମେରିକିଅମ
ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ Am ଓ ପରମାଣୁ କ୍ରମାଙ୍କ ୯୫  ।
ଫ୍ରୋଜନ ସୋଲଡର
ଫ୍ରୋଜନ ସୋଲଡର, ଅନ୍ୟ ନାମ ଆଡେସିଭ୍ କ୍ୟାପସୁଲାଇଟିସ, ରୋଗରେ କାନ୍ଧରେ ଯନ୍ତ୍ରଣା ଏବଂ କଠିନତା  ସୃଷ୍ଟି ହୁଏ | ଉଭୟ ସ୍ୱେଚ୍ଛାକୃତ ଭାବରେ ବା ଅନ୍ୟମାନଙ୍କଦ୍ୱାରା ଏକାଧିକ ଦିଗରେ କାନ୍ଧ ଚଳାଇବାର କ୍ଷମତା ରହେ ନାହିଁ |  କାନ୍ଧକୁ ଛୁଇଁଲେ ସାଧାରଣତଃ ବିଶେଷ କଷ୍ଟ ହୁଏ ନାହିଁ | କାନ୍ଧରେ ମାଂସପେଶୀ ହ୍ରାସ ମଧ୍ୟ ହୋଇପାରେ | ଏହା ଧୀରେ ଧୀରେ ଆରମ୍ଭ ହୋଇ ସପ୍ତାହରୁ ମାସ ମାସ ସମୟ ନିଏ  | ରୋଗ ଜଟିଳ ହେଲେ ହ୍ୟୁମରସ ଅସ୍ଥି ଭଗ୍ନ କିମ୍ବା ବାଇସେପସ ଟେଣ୍ଡନ ଛିଣ୍ଡିଯାଏ ।
ଆମେରିକିଅମ
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଫ୍ରୋଜନ ସୋଲଡର
ଅଧିକାଂଶ କ୍ଷେତ୍ରରେ ଏହାର କାରଣ ଜଣା ପଡ଼ିନାହିଁ | ଆଘାତ କିମ୍ବା କାନ୍ଧରେ ଅସ୍ତ୍ରୋପଚାର ପରେ ମଧ୍ୟ ଏହି ଅବସ୍ଥା ସୃଷ୍ଟି ହୋଇପାରେ। ମଧୁମେହ ଏବଂ ଥାଇରଏଡ ରୋଗ ଥିଲେ ଏହି ବିପଦ ସଙ୍କଟ ରହିପାରେ । ଅନ୍ତର୍ନିହିତ ପ୍ରଣାଳୀରେ ପ୍ରଦାହ ଥାଏ ଓ ସ୍କାର ହୋଇଯାଏ ।   ବ୍ୟକ୍ତିର ଲକ୍ଷଣ ଏବଂ ଶାରୀରିକ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ।  ଏମଆରଆଇ ପରୀକ୍ଷା କରି ରୋଗ ନିଶ୍ଚିତ କରାଯାଇ ପାରେ ।
ବିନା ଚିକିତ୍ସାରେ ଏହି ରୋଗ ଉପଶମ ହୋଇଯାଏ କିନ୍ତୁ ଏଥି ନିମନ୍ତେ ଅନେକ ବର୍ଷ ଲାଗିପାରେ | ବିଭିନ୍ନ ଚିକିତ୍ସା ଯେପରିକି  ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ, ଶାରୀରିକ ଚିକିତ୍ସା, ଷ୍ଟିରଏଡ ଓ ଉଚ୍ଚ ଚାପ ସାହାଯ୍ୟରେ ଇଞ୍ଜେକସନ ଦେବାକୁ ଚେଷ୍ଟା କରାଯାଇପାରେ କିନ୍ତୁ ସର୍ବୋତ୍ତମ ଚିକିତ୍ସା ଜ୍ଞାତ ନୁହେଁ |  କିଛି ମାସ ପରେ ଭଲ ନ ହେଲେ ଅସ୍ତ୍ରୋପଚାର ପାଇଁ  ପରାମର୍ଶ ଦିଆଯାଇପାରେ | ପ୍ରାୟ ୪% ଲୋକ ଏହି ରୋଗଦ୍ୱାରା ପ୍ରଭାବିତ ହୁଅନ୍ତି | ୪୦-୬୦ ବର୍ଷ ବୟସରେ ଏବଂ ମହିଳାମାନଙ୍କଠାରେ ଏହା ଅଧିକ ଦେଖାଯାଏ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ସାନିଆ ମିର୍ଜା
ସାନିଆ ମିର୍ଜା ଜଣେ ଭାରତୀୟ ପେଷାଦାର ଟେନିସ ଖେଳାଳି ।ଭାରତୀୟ ମହିଳା ଟେନିସ ତାରକା ଭାବେ ସେ ସବୁଠାରୁ ସଫଳ ଅଟନ୍ତି । ସେ ଉଭୟ ଏକକ ଓ ଜୁଗ୍ମ ବର୍ଗରେ ଟେନିସ ଖେଲନ୍ତି । ଟେନିସ ଖେଳରେ ତାଙ୍କର ଉଲ୍ଲେଖନିୟ ଅବଦାନ ପାଇଁ ୨୦୦୬ ମସିହାରେ ତାଙ୍କୁ ପଦ୍ମଶ୍ରୀ ଉପାଧିରେ ସମ୍ମାନିତ କରାଯାଇଛି ।
ବାହାର ଆଧାର
ଶ୍ରେଣୀ:ଭାରତୀୟ ଟେନିସ ଖେଳାଳି ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଆଣ୍ଟି-ଥାଇମୋସାଇଟ୍ ଗ୍ଲୋବୁଲିନ
ଆଣ୍ଟି-ଥାଇମୋସାଇଟ୍ ଗ୍ଲୋବୁଲିନ ( ଏଟିଜି ), ଅନ୍ୟମାନଙ୍କ ମଧ୍ୟରେ ବିକ୍ରୟ ନାମ ଆଟଗମ୍ ଏବଂ ଥିମୋଗ୍ଲୋବୁଲିନ୍, ହେଉଛି ଅଙ୍ଗ ପ୍ରତିରୋପଣ ପରେ ତୀବ୍ର ପ୍ରତ୍ୟାଖ୍ୟାନକୁ ରୋକିବା ଏବଂ ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଅନ୍ୟାନ୍ୟ ବ୍ୟବହାରରେ ମାୟେଲୋଡିସପ୍ଲାଷ୍ଟିକ୍ ସିଣ୍ଡ୍ରୋମ ଏବଂ ଆପ୍ଲାଷ୍ଟିକ୍ ରକ୍ତହୀନତା ହୋଇପାରେ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ସ୍ୱଳ୍ପ ଶ୍ୱେତରକ୍ତ କଣିକା, କମ୍ ପ୍ଲାଲେଟ୍, ମୁଣ୍ଡବିନ୍ଧା, ବାନ୍ତି, ସେରମ୍ ଅସୁସ୍ଥତା ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ଏବଂ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଘୋଡା କିମ୍ବା ଠେକୁଆରୁ ଉତ୍ପନ୍ନ ଏହି ପଲିକ୍ଲୋନାଲ ଆଣ୍ଟିବଡି ଔଷଧ ଥାଇମୋସାଇଟ ବିରୁଦ୍ଧରେ କାମ କରେ । ସେମାନେଟି କୋଷଗୁଡ଼ିକର କାର୍ଯ୍ୟକଳାପକୁ ପରିବର୍ତ୍ତନ କରି କାର୍ଯ୍ୟକ୍ଷମ ହେଉଥିବା ବିଶ୍ୱାସ କରାଯାଏ ।
୧୯୮୧ରେ ଘୋଡା ସଂସ୍କରଣ ପାଇଁ ଏବଂ ୧୯୯୮ରେ ଠେକୁଆ ସଂସ୍କରଣ ପାଇଁ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଆଣ୍ଟି-ଥାଇମୋସାଇଟ୍ ଗ୍ଲୋବୁଲିନ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଠେକୁଆ ସଂସ୍କରଣର ୨୫ ମିଗ୍ରା ଭାଏଲର ମୂଲ୍ୟ ୨୦୨୧ ସୁଦ୍ଧା ୧୬୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୮୦୦ ଡଲାର ଅଟେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଟ୍ରିଗର ଫିଙ୍ଗର
ଟ୍ରିଗର ଫିଙ୍ଗର (ଇଂରାଜୀ ଭାଷାରେ Trigger finger) ଏକ ବେମାରୀ ଯେଉଁଥିରେ ପ୍ରଭାବିତ ଆଙ୍ଗୁଠିର ଚଳନ ସୀମିତ ବା ବନ୍ଦ ହୋଇଯାଏ ଯାହାକୁ ଇଂରାଜୀରେ ଲକିଙ୍ଗ କୁହାଯାଏ । ପାପୁଲି (palm of the hand) ବା ନ‌କଲ୍‌ରେ ଯନ୍ତ୍ରଣା ହୋଇପାରେ । ଆଙ୍ଗୁଠି ଚଲେଇବା ବେଳେ ଗୋଟିଏ ଶବ୍ଦ ହେବାରୁ ଏହାର ଟ୍ରଗର ନାମକରଣ ହୋଇଛି । ସାଧାରଣତଃ ତର୍ଜନୀ ଆଙ୍ଗୁଠି (index finger) ବା ବୃଦ୍ଧାଙ୍ଗୁଳିରେ (thumb) ଏହି ବେମାରୀ ହୁଏ ।
ବାରମ୍ବାର ଆଘାତ, ମଧୁମେହ, ବୃକ୍‌କ ରୋଗ, ଥାଇରଏଡ ରୋଗ, ପ୍ରଦାହ ରୋଗ ଥିଲେ ଏହି ଟ୍ରିଗର ଫିଙ୍ଗର ରୋଗ ସଙ୍କଟ ରହେ । ଏହି ରୋଗରେ ଟେଣ୍ଡନ (tendon) ଚାରିପାଖରେ ଥିବା ସିଥ (tendon sheath) ସରୁ ହୋଇଯିବା ଫଳରେ ଫ୍ଲେକସର (flexor) ଟେଣ୍ଡନ ସୁରୁଖୁରୁରେ ତା ଭିତରେ ଚଳନ ହୋଇପାରେନାହିଁ, ବିଶେଷତଃ ଏ୧ ପୁଲି (A1 pulley) ପାଖରେ । ଏହି ରୋଗକୁ ସ୍ଟେନୋଜିଙ୍ଗ ଟେନୋସାଇନୋଭାଇଟିସ (en:stenosing tenosynovitis) ଶ୍ରେଣୀରେ ଗ୍ରହଣ କରାଗଲେ ମଧ୍ୟ କୌଣସି ପ୍ରଦାହ (inflammation) ନଥାଏ । ଅନ୍ୟାନ୍ୟ ସମ୍ଭାବ୍ୟ କାରଣ ଦୂରୀଭୁତ କଲାପରେ ଲକ୍ଷଣ ଦେଖି ଏହି ରୋଗ ନିର୍ଣ୍ଣୟ କରାଯାଏ ।
ବିଶ୍ରାମ, ସ୍ପ୍ଲିଣ୍ଟ (splinting), ଏନଏସଏଆଇଡି (NSAIDs), କର୍ଟିକୋସ୍ଟିରଏଡ ଇଞ୍ଜେକସନ (steroid) ଇଞ୍ଜେକସନ ସାହାଯ୍ୟରେ ଚିକିତ୍ସା କରାଯାଏ । ଏହା ଫଳପ୍ରଦ ନହେଲେ ଅପରେଶନ କରାଯାଏ । ଏହା ଏକ ଅପେକ୍ଷାକୃତ ସାଧାରଣ ରୋଗ । ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ୫୦ ଓ ୬୦ ଦଶକରେ ଏହି ରୋଗ ଅଧିକ ଦେଖାଯାଏ । ଏହି ରୋଗର ବର୍ଣ୍ଣନା ପ୍ରଥମେ ସନ ୧୮୫୦ରେ ଦେଖାଯାଇଥିଲା ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ମୋ ମମି ପାପାଙ୍କ ବାହାଘର
ସାଇ ଯଶୋବନ୍ତ, କୁକିସ୍ ସ୍ୱାଇଁ, ଅନନ୍ତ ମିଶ୍ର, ଐଶ୍ୱର୍ଯ୍ୟା ବେହେରା ଆଦି କଳାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୦ ମସିହାର ସେପ୍ଟେମ୍ବର ୬ ତାରିଖରେ ଏହି କଥାଚିତ୍ରଟି ଉଭୟ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁ୍କ୍ତିଲାଭ କରିଥିଲା ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଶ୍ୱସ୍ୱରୂପ ।
ବାହାର ଆଧାର
ଶ୍ରେଣୀ:୨୦୨୦ର ଓଡ଼ିଆ କଥାଚିତ୍ର‌ ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଶ୍ରେଣୀ:ଓଟିଟିରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଜମ୍ମୁ ତୱି ରେଳ ଷ୍ଟେସନ
ଜମ୍ମୁ ତୱି ଏକ ରେଳଷ୍ଟେସନ ଯାହା ଭାରତୀୟ ରାଜ୍ୟ ଜମ୍ମୁ ଓ କଶ୍ମୀରରେ ଅବସ୍ଥିତ ।
ପ୍ରଚ୍ଛଦ
ଜମ୍ମୁ ତୱି, ଜମ୍ମୁ ଓ କାଶ୍ମୀର ରାଜ୍ୟର ବୃହତ୍ତମ ରେଳ ଷ୍ଟେସନ । କାଶ୍ମୀର ଉପତ୍ୟକାକୁ ପର୍ଯ୍ୟଟକ ମାନଙ୍କ ଗମନାଗମନ ପାଇଁ  ଏହି ଷ୍ଟେସନ ମୁଖ୍ୟ ସ୍ଥାନ । ଏହି ସ୍ଟେଶନ ଉତ୍ତର ରେଳ ବାଇ ଅନ୍ତର୍ଗତ ଫିରୋଜପୁର ଡିଭିଜନରେ ରହିଛି ।
ଇତିହାସ
ପୂର୍ବରୁ ସହରରେ ଏକ ପୁରାତନ ସ୍ତେତୀୟନ ଥିଲା । ଏହି ଷ୍ଟେସନ ଜମ୍ମୁ - ସିଆଲକୋଟ ରେଳ ଲାଇନରେ ଥିଲା ଏବଂ ଏହା ଦେଇ ୪୩ କିଲୋମିଟର ଦୂର ସିଆଲକୋଟ ଯାଏ ଟ୍ରେନ ଚଳା ଚଳ କରୁଥିଲା । ବର୍ତ୍ତମାନ ସିଆଲକୋଟ ପାକିସ୍ଥାନରେ ଅବସ୍ଥିତ ।ପୁରାତନ ଜମ୍ମୁ ଷ୍ଟେସନଟି ୧୮୯୭ରେ ସ୍ଥାପିତ ହେଇଥିଲା । କିନ୍ତୁ ଦେଶ ବିଭାଜନ ପରେ ଏହି ସ୍ତେତୀୟନ ପରିତ୍ୟକ୍ତ ଅବସ୍ଥାରେ ରହିଲା । ୧୯୭୧ ପର୍ଯ୍ୟନ୍ତ ଜମ୍ମୁ ଓ କାଶ୍ମୀର ରେଳ ସଂଯୋଗ ବିହୀନ ହେଇ ରହିଥିଲା । ସେହି ବର୍ଷ ପଠାଣକୋଟ - ଜମ୍ମୁ ତୱି ରେଳପଥ ନିର୍ମିତ ହୋଇ ୧୯୭୫ରେ ଜମ୍ମୁ ତୱି ରେଳ ସ୍ଟେଶନ କାର୍ଯକ୍ଷମ ହେଲା । ୨୦୦୦ ମସିହାରେ ପୁରାତନ ଷ୍ଟେସନକୁ ଭାଙ୍ଗି ଦିଆଯାଇ ସେ ସ୍ଥାନରେ ଏକ କଳା କେନ୍ଦ୍ର ନିର୍ମିତ ହେଲା ।
ବିଦ୍ୟୁତିକରଣ
ଏହି ସ୍ଟେଶନକୁ ସଂଯୋଗ କରୁଥିବା ରେଳପଥର ବିଦ୍ୟୁତିକରଣ ସମ୍ପୂର୍ଣ ହେଇଛି । ତତ୍ ଫଳରେ ଏହି ସ୍ଟେଶନରୁ ଛାଡୁଥିବା ସ୍ୱରାଜ ଏକ୍ସପ୍ରେସ, ହିମସାଗର ଏକ୍ସପ୍ରେସ ଆଦି ଟ୍ରେନ ବୈଦ୍ୟୁତିକ ଇଞ୍ଜିନଦ୍ୱାରା ଚାଲି ପାରୁଛି ।
ବାହାର ଲିଙ୍କ
ଶ୍ରେଣୀ:ଭାରତୀୟ ରେଳ ଶ୍ରେଣୀ:ଜମ୍ମୁ ଓ କଶ୍ମୀର
ଗର୍ଭଧାରଣ ସମୟରେ ଉପୁଜିଥିବା ସମସ୍ୟା
ଗର୍ଭବସ୍ଥାରେ ସାଧାରଣତଃ ସ୍ୱାସ୍ଥ୍ୟ ଜଡ଼ିତ ଅସୁବିଧା ହିଁ ବାଧା ସୃଷ୍ଟି କରିଥାଏ । ଗର୍ଭବସ୍ଥାର ପ୍ରଥମ ଭାଗରେ ୮୭%ରୁ ୯୪% ପର୍ଯ୍ୟନ୍ତ ମହିଳାଙ୍କର ସ୍ୱାସ୍ଥ୍ୟ ସମସ୍ୟା ଦେଖାଯିବା ରିପୋର୍ଟ କରାଯାଇଥାଏ । ଅଧିକ ଦିନ ଧରି ସ୍ୱାସ୍ଥ୍ୟ ସମସ୍ୟା (୬ ମାସ ପରେ ସୃଷ୍ଟି ହୋଇଥିବା )୩୧% ମହିଳା ରିପୋର୍ଟ କରିଥାନ୍ତି । ଆମେରିକାରେ ଗର୍ଭବସ୍ଥା ସମୟରେ ୧.୬% ମହିଳାମାନଙ୍କର ଏବଂ କାନାଡ଼ାରେ ୧.୫ % ବାଧା ସୃଷ୍ଟି ହୋଇଥାଏ ।  ବର୍ତ୍ତମାନ ଗର୍ଭାବସ୍ଥା ମଧ୍ୟରେ ସୃଷ୍ଟି ହେଉଥିବା ବାଧାକୁ କମ କରିବା ପାଇଁ ଅନେକ ପ୍ରକାରର ଗବେଷଣା କରାଯାଉଛି। ୧୯୯୦ ମସିହାରେ ବିଶ୍ୱସ୍ତରରେ ଗର୍ଭବସ୍ଥାରେ ସୃଷ୍ଟି ହୋଇଥିବା ଜଟିଳତା ପାଇଁ ୩୭୭୦୦୦ ମହିଳାଙ୍କ ମୃତ୍ୟୁ ହୋଇଥିବା ବେଳେ ୨୦୧୩ ମସିହାରେ ତାହା କମ ହୋଇ ୨୯୩୦୦୦ରେ ପହଞ୍ଚିଥିଲା । ଗର୍ଭାବସ୍ଥା ସମୟରେ ହୋଇଥିବା ଅସୁବିଧା ମାନଙ୍କ ମଧ୍ୟରେ ମୁଖ୍ୟତଃ ମାତୃ ରକ୍ତସ୍ରାବ, ମାତୃ ସ୍ପେସିସ୍‌ ଏବଂ ଅନ୍ୟ ସଂକ୍ରମଣ ଗଭବେସ୍ଥା ସମୟରେ ହାଇପରଟେନସିଭ୍‌ ରୋଗ, ଅଧିକ ଶ୍ରମ , ଗର୍ଭବାତ , ଅପ୍ରାକୃତିକ ଗର୍ଭପାତ ଆଦି ରହିଛି । ଗର୍ଭବସ୍ଥା ସମୟରେ ସୃଷ୍ଟି ହୋଇଥିବା ବାଧା ଏବଂ ସମସ୍ୟା ମଧ୍ୟରେ ସେତେ କିଛି ପାର୍ଥକ୍ୟ ରହିନାହିଁ । କାରଣ ପରବର୍ତ୍ତୀ ମୁହୁର୍ତ୍ତ ଏହା ମାତା ଏବଂ ଶିଶୁ ଉପରେ କିଛି ପ୍ରଭାବ ପକାଇ ନଥାଏ ଏବଂ ଦୈନନ୍ଦିନ ଗତିବିଧି ବହୁତ ସାଧାରଣ ହୋଇଥାଏ । କିନ୍ତୁ ବେଳେବେଳେ ଗୋଟେ ସାଧାରଣ ଭୁଲ ପାଇଁ ଅନେକ ପ୍ରକାରର ସମସ୍ୟାର ସମ୍ମୁଖିନ ହେବାକୁ ପଡ଼ିଥାଏ । ଉହାହରଣ ସ୍ୱରୁପ, ଗର୍ଭାବସ୍ଥା ସମୟରେ ବାନ୍ତି ହେବା ଏକ ସାଧାରଣ କଥା କିନ୍ତୁ ଯେତେବେଳେ ତାହା ଅଧିକରୁ ଅଧିକ ହୋଇଥାଏ ଶରୀରରେ ଜଳୀୟଅଂଶର ପରିମାଣ କମ ହେବାର ସମସ୍ୟା ଉପୁଜିଥାଏ । ଏହାକୁ ଗର୍ଭାବସ୍ଥା ସମସ୍ୟ ବା ବାଧା କୁହାଯାଇଥାଏ ।
ମାତୃତ୍ୱ ସମ୍ବନ୍ଧି ସମସ୍ୟା
ନିମ୍ନରେ ଲେଖାଯାଇଥିବା ସମସ୍ୟା ସାଧାରଣତଃ ମାତୃତ୍ୱ ସମୟରେ ଦେଖାଯାଇଥାଏ ।
ଗର୍ଭବସ୍ଥା ମଧୁମେହ
ଗର୍ଭବସ୍ଥା ମଧୁମେହ] ସେତେବେଳେ ହୋଇଥାଏ ଯେବେ ମହିଳା ଜଣେ ଶରିରରେ ଗର୍ଭବସ୍ଥା ସମୟରେ ଉଚ୍ଚ [[ରକ୍ତଶର୍କରାର ସ୍ତର ବୃଦ୍ଧି ପାଇଥାଏ । ହାଇପରମେସିସ୍‌ ଗ୍ରାବିଡ଼ମ : ବାରମ୍ବାର ତଥା ଅଧିକ ସମୟ ଧରି ବାଣ୍ଟି ହୋଇଥିଲେ ହାଇପରମେସିସ୍‌ ଗ୍ରାବିଡ଼ମ ସମସ୍ୟା ଦେଖାଯାଇଥାଏ । ଏହାଦ୍ୱାରା ଓଜନ କମ ହେବା ସହ ଶରୀରରେ ଜଳୀୟଅଂଶ କମ ହେବାର ଦେଖାଯାଇଥାଏ । ଅନ୍ୟ ରୋଗ ଅପେକ୍ଷା ଗର୍ଭବସ୍ଥା ସମୟରେ ଏହି ରୋଗ ୦.୫-୦.୨ ମହିଳାଙ୍କ ପାଖରେ ଦେଖିବାକୁ ମିଳିଥାଏ ।
ଉଚ୍ଚ ରକ୍ତଚାପ
ଉଚ୍ଚରକ୍ତଚାପ ହେଉଛି ଗର୍ଭାବସ୍ଥା ସମୟର ମୁଖ୍ୟ ସମସ୍ୟା । -ପ୍ରିକ୍ଲମ୍ପେସିୟା =ଗର୍ଭାସ୍ଥଳୀରେ ଉଚ୍ଚରକ୍ତଚାପ, ପ୍ରୋଟିନଟିରିୟା(>୩୦୦ ମିଲିଗ୍ରାମ ), ଏବଂ ଏଡ଼୍ରିମା । ଗମ୍ବୀର ପ୍ରିକ୍ଲମ୍ପେସିୟାରେ ୧୬୦/ ୧୧୦ ରକ୍ତଚାପ ସାମିଲ ହୋଇଥାଏ । ଏହା ୫-୮ % ଗର୍ଭଧାରଣକୁ ପ୍ରଭାବିତ କରାଇଥାଏ । --ଗର୍ଭବିଧି ଉଚ୍ଚ ରକ୍ତଚାପ -ଏଚଏଲଏଲପି ସିଣ୍ଡୋମ = ହେମୋଲିଟିକ୍‌ ଏନିମିଆ, ଏଲିବରେଟେଡ଼ ଯକୃତ ଏନଜାଇମ୍‌ ଏବଂ କମ ପ୍ୟାଲେଟ ଗଣନା । ଗର୍ଭବସ୍ଥା ସମୟରେ ପ୍ରାୟତଃ ୦.୫-୦.୯% ଏହା ଦେଖିବାକୁ ମିଳିଥାଏ । -ଗର୍ଭବସ୍ଥା ସମୟରେ ବେଳେବେଳେ ଅକ୍ୟୁଟି ଫ୍ୟାଟି ଲିଭର ଦେଖାଯାଇଥାଏ ।ଏହା ୧୫୦୦୦ ଗର୍ଭଧାରଣ ମଧ୍ୟରେ ପ୍ରାୟ ୭୦୦୦ ଜଣଙ୍କୁ ହୋଇଥାଏ ।
ଏମୋନିଆ
ଗର୍ଭାବସ୍ଥାର ତୃତୀୟ ଭାଗରେ ହିମୋଗ୍ଲୋବିନ୍‌ର ମାତ୍ରା କମ ହୋଇଥାଏ । ସଂଯୁକ୍ତରାଷ୍ଟ୍ର ଅନୁଯାୟୀ, ଦୁନିଆରେ ପ୍ରାୟ ଗର୍ଭବତୀ ମହିଳାଙ୍କ ଅଧାରୁ ଅଧିକ ମହିଳା ଏମୋନିଆ ଗ୍ରସ୍ତ ହୋଇଥାନ୍ତି । ଗର୍ଭବସ୍ଥା ସମୟରେ ମହିଳାଙ୍କ ମଧ୍ୟରେ ଅଧିକ ଏମୋନିଆ ବର୍ଦ୍ଦିତ ରୋଗ ୧୮% ସାଉଥଏସିଆରେ ଦେଖାଯାଇଥାଏ । ଏନିମିଆର ଗମ୍ଭିର ରୋଗର ଉପଚାର ଆଇରନ ଖାଦ୍ୟ , ଓରାଲ ଆଇରନ ଔଷଧ କିମ୍ବା ପାରେଣ୍ଟେରାଲ ଆଇରନଦ୍ୱାରା ହୋଇଥାଏ ।
ସଂକ୍ରମଣ
ଗର୍ଭବସ୍ଥା ସମୟରେ ମହିଳାଙ୍କୁ ଅଧିକ ମାତ୍ରାର ସଂକ୍ରମଣ ହୋଇଥାଏ । ଗର୍ଭାବସ୍ଥା ସମୟରେ ଶରୀରର ରୋଗ ପ୍ରତିରୋଧକ ଶକ୍ତି କମ ଥିବା ହେତୁ ସଂକ୍ରମଣ ହେବାର ଅଧିକ ସମ୍ଭାବନା ରହିଥାଏ । ଖାସ କରି ମୃତ୍ରାଶୟ ଏବଂ ପରିସ୍ରା ସ୍ଥାନରେ ଅଧିକ ପ୍ରକାର ସଂକ୍ରମର ହେଉଥିବାର ଦେଖାଯାାଇଥାଏ । ଏହି ସମୟରେ ହୋଇଥିବା ସଂକ୍ରମଣ ମାନଙ୍କ ମଧ୍ୟରେ ଇନଫ୍ଲୁଏନଜା, ହେପାଟାଟିସ ଇ , ହରପସ ସିମପିଲ୍ସ ଏବଂ ମ୍ୟାଲେରିଆ ହୋଇଥାଏ । ଏହା ଛଡ଼ା କିଛି ଜଣଙ୍କ ପାଖରେ ମିଜିଲସ୍‌ , ସ୍ମଲପକ୍ସ, ବାରିସିଲା ଏବଂ ମସଟିଟାଇସ ଏବଂ ଇଫ୍ଲାମେସନ ଆଦି ୨୦ % ମହିଳାଙ୍କ ପାଖରେ ଦେଖାଯାଇଥାଏ ।
ଭୃଣ ଏବଂ ଗର୍ଭାଶୟ ସମ୍ବନ୍ଧିୟ ସମସ୍ୟା
ଗର୍ଭାବସ୍ଥା ସମୟରେ ଏହି ସମସ୍ୟା ବହୁତ କମ ଦେଖାଯାଇଥାଏ ଏହାଦ୍ୱାରା ମାତାଙ୍କ ସ୍ୱାସ୍ଥ୍ୟ ପ୍ରତି ସଙ୍କଟ ଦେଖାଯାଇଥାଏ । -ଆକ୍ଟପିକ ଗର୍ଭାବସ୍ଥା = ଏହା ସାଧାରଣତଃ ଯେଉଁ ମହିଳାମାନେ ଅଧିକ ମାତ୍ରାରେ ଧ୍ରୂର୍ମପାନ, କମ ବୟସରେ ଯୌନ ସଂପର୍କ ସ୍ଥାପନ ଆଦି କ୍ଷେତ୍ରରେ ଦେଖାଯାଇଥାଏ ।
ଗର୍ଭପାତ
ଗର୍ଭପାତ ସାଧାରଣତଃ ଗର୍ଭବତୀ ହେବାର ୨୦ ସପ୍ତାହ ମଧ୍ୟରେ ହୋଇଥାଏ । ପ୍ରସବ ସମୟରେ ହୋଇଥିବା ସମସ୍ୟା : - ପ୍ରସବ ସମୟରେ ଅଧିକ ରକ୍ତସ୍ରାବ ହୋଇଥାଏ । ନିମ୍ନ ସ୍ତରରେ ୫୦୦ ମିଲି ହୋଇଥିବା ବେଳେ ଅଧିକ ୧୦୦୦ ମିଲି ହୋଇଥାଏ ।
ପିଲଭିକ୍‌ ଓରଗାନ ପ୍ରୋଲାପସି
ପ୍ରସବ ସମୟରେ ୟୁଟ୍ରେସ, ରେକ୍ଟମ ଏବଂ ବ୍ରାଡ଼ରକୁ ନେଇ ସୃଷ୍ଟି ହୋଇଥିବା ଅସୁବିଧା ।
ଗର୍ଭାବସ୍ଥାର ସାଧାରଣ ସମସ୍ୟା
ଅଧିକ ବୟସ ହୋଇଥିବା  ବେଳେ ଗର୍ଭଧାରଣ କିମ୍ବା  କମ ବୟସରେ ଗର୍ଭଧାରଣ କଲେ ସମସ୍ୟା ଦେଖାଯାଏ । କମ କିମ୍ବା ଅଧିକ ଓଜନ ରହିଥିଲେ  । ଅଧିକ ଥର ଗର୍ଭପାତ କରିବା  । ମାସିକ ଧର୍ମ ସମୟରେ ବାଧା ହେବ । ଶିଶୁଟି ଅପେକ୍ଷାକୃତ ଛୋଟ କିମ୍ବା ବଡ଼ ରହିବା ।
ପରବୀନ ରହମାନ
ପରବୀନ ରହମାନ (୨୨ ଜାନୁଆରୀ ୧୯୫୭ - ୧୩ ମାର୍ଚ୍ଚ ୨୦୧୩) ଜଣେ ପାକିସ୍ଥାନୀ ସାମାଜିକ କାର୍ଯ୍ୟକର୍ତ୍ତା ଏବଂ ଓରଙ୍ଗୀ ପାଇଲଟ ପ୍ରୋଜେକ୍ଟ ରିସର୍ଚ୍ଚ ଆଣ୍ଡ ଟ୍ରେନିଂ ଇନଷ୍ଟିଚ୍ୟୁଟର ନିର୍ଦ୍ଧେଶିକା ଥିଲେ । ତାଙ୍କୁ ୧୩ ମାର୍ଚ୍ଚ ୨୦୧୩ ମସିହାରେ ହତ୍ୟା କରାଯାଇଥିଲା ।
ଜୀବନୀ
ପରବୀନ ରହମାନ ୨୨ ଜାନୁଆରୀ ୧୯୫୭ ମସିହାରେ ଢାକାରେ ଜନ୍ମଗ୍ରହଣ କରିଥିଲେ । ସେତେବେଳେ ଢାକା ପୂର୍ବ ପାକିସ୍ଥାନରେ (ବର୍ତ୍ତମାନ ବଙ୍ଗଳାଦେଶ ନାମରେ ଜଣା) ଥିଲା । ସେ ଏକ ବିହାରୀ ପରିବାରର ହନ୍ମନେଇଥିଲେ ଓ ୧୯୭୧ ମସିହାରେ ପୂର୍ବ ପାକିସ୍ଥାନରେ ଗୃହଯୁଦ୍ଧ ପରେ କରାଚିକୁ ଚାଲିଯାଇଥିଲେ । ସେ ୧୯୮୨ ମସିହାରେ ଦାଉଦ କଲେଜ ଅଫ ଇଂଜିନିୟରିଂ ଆଣ୍ଡ ଟେକ୍ନୋଲୋଜିରେ  ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ଏବଂ ନେଦରଲ୍ୟାଣ୍ଡସ୍ଥିତ ଇନଷ୍ଟିଚ୍ୟୁଟ ଅଫ ହାଉସିଂ ଷ୍ଟଡିଜରୁ ୧୯୮୬ ମସିହାରେ ଗୃହ ନିର୍ମାଣ ଏବଂ ସହରୀ ଯୋଜନାରେ ସ୍ନାତକୋତ୍ତର ଡିପ୍ଲୋମା ହାସଲ କରିଥିଲେ । ୧୯୮୩ ମସିହାରେ ଓରଙ୍ଗୀ ପାଇଲଟ ପ୍ରକଳ୍ପର ଯୁଗ୍ମ ନିର୍ଦ୍ଦେଶକ ହେବା ପାଇଁ ଅଖତର ହମିଦ ଖାଁଙ୍କଦ୍ୱାରା ନିଯୁକ୍ତ ହେବା ପୂର୍ବରୁ ସେ ଏକ ଘରୋଇ ସ୍ଥାପତ୍ୟ ସଂସ୍ଥାରେ ମଧ୍ୟ କାର୍ଯ୍ୟ କରିଥିଲେ । ସେ ସେଠାରେ ଗୃହ ଏବଂ ପରିମଳ କାର୍ଯ୍ୟକ୍ରମ ପରିଚାଳନା କରିଥିଲେ । ୧୯୮୮ ମସିହାରେ ଓପିପି ଚାରୋଟି ସଂଗଠନରେ ବିଭକ୍ତ ହୋଇଥିଲା ଏବଂ ପରବୀନ ରହମାନ ଓପିପି-ଆରଟିଆଇ (ଓରଙ୍ଗୀ ପାଇଲଟ ପ୍ରୋଜେକ୍ଟ - ଅନୁସନ୍ଧାନ ଏବଂ ତାଲିମ ପ୍ରତିଷ୍ଠାନର) ନିର୍ଦ୍ଦେଶିକା ହୋଇଥିଲେ । ସେ ଶିକ୍ଷା, ଯୁବ ତାଲିମ, ଜଳ ଯୋଗାଣ ଏବଂ ସୁରକ୍ଷିତ ଗୃହରେ କାର୍ଯ୍ୟକ୍ରମ ମଧ୍ୟ ପରିଚାଳନା କରିଥିଲେ ।